recursal/SuperWikiNEXT-32B huggingface dataset:
《伯遠帖》
《**伯遠帖**》係晉朝書法家王珣嘅墨寶，全文五行四十七字以行書寫成。

流傳
--

北宋嗰陣，《伯遠帖》入內府，喺《宣和書譜》記錄低。明代董其昌收藏呢份帖，佢話：「晉人真跡惟二王尚有存者，然米南宮時大令已罕，謂一紙可當右軍五帖，況王珣書，視大令不尤難覯耶！既幸予得見王珣，又幸珣書不盡湮沒得見吾也。」董其昌喺《畫禪寶隨筆》入面評論：「瀟灑古淡，東晉風流，宛然在眼。」

乾隆十一年（1746年）《伯遠帖》入到去內府，乾隆皇帝弘曆將呢份帖同王獻之嘅《中秋帖》加埋王羲之嘅《快雪時晴帖》合稱三希，一齊擺喺養心殿嘅「三希堂」入面。《伯遠帖》，因為第一行有「伯遠」兩隻字，就用佢做帖名。大清滅亡之後，《伯遠帖》同《中秋帖》曾經收喺敬懿皇貴妃住嘅壽康宮。

1924年11月5號，馮玉祥逼溥儀出宮，敬懿皇貴妃將呢份帖帶出宮，私底下將佢哋送去北平後門橋外古董鋪「品古齋」擺賣。北平四大收藏家之一嘅郭葆昌喺「品古齋」買到《中秋帖》同《伯遠帖》。郭葆昌應承故宮博物院文物館副館長馬衡、徐森玉同科長莊嚴，一百年之後將呢兩份帖無條件還翻畀故宮。郭葆昌死後，呢兩份帖畀咗佢個仔郭昭俊。《伯遠帖》本幅上鈐有"郭氏觶齋秘籍"，就係郭葆昌嘅收藏印。

1949年，郭昭俊帶住《中秋帖》同《伯遠帖》走路，去咗台灣。郭昭俊向莊嚴表示，只要政府畀一尐報酬，他就將「二希」捐出來。莊嚴四處籌措資金，都係冇辦法喺約定時間內攞錢出來，郭昭俊因做生意關係去香港，將《中秋帖》和《伯遠帖》押畀一個摩囉叉。嗰個摩囉叉以十多萬港紙抵押畀香港匯豐銀行。1951年10月初，喺香港嘅徐伯郊知道呢件事，即刻向鄭振鐸報告。徐伯郊又寫信畀故宮博物院院長馬衡，馬衡向大陸總理周恩來報告呢一件事。1951年周恩來指示將《伯遠帖》、《中秋帖》買翻來，話：「同意購回《中秋》、《伯遠》二帖。惟須派負責人員及識者前往鑒別真偽，並須經過我方現在香港的可靠銀行，查明物主郭昭俊有無訛騙或高抬押價之事，以保證兩帖能夠順利購回。」12月3號，《中秋帖》同《伯遠帖》返到去北京。23號，「二希」喺北海團城第一次展出，馬敘倫、陳叔通、章伯鈞等都喺受邀之列。1951年12月27號，王冶秋親自將《中秋帖》同《伯遠帖》交故宮博物院收藏。

原文
--

王珣《伯遠帖》，現藏於北京故宮博物院

>  珣頓首頓首。伯遠，勝業情期，群從之寶。自以羸患，志在優遊，始獲此出，意不剋申。分別如昨，永為疇古，遠隔嶺嶠，不相瞻臨。 
> 
> 

>  唐人真跡已不可多得，況晉人耶！內府所藏右軍快雪帖，大令中秋帖，皆希世之珍。今又得王珣此幅繭紙家風信堪並美！幾餘清賞亦臨池一助也。御識。 
> 
>

參攷
--

1. ↑  〈耐人尋味嘅《伯遠帖》〉 (簡體中文). 中國日報網，來源：中國書畫報. 2011-11-05. 喺2012-03-17搵到.
2. ↑  馬衡嘅日記中寫住:"夷初（馬敘倫）我見甚深，指《中秋帖》為出自老米所摹，不知老米正從大令（王獻之）出也。見米未見王，故有此見解爾。"
**西湖路**（粵拼：sai1 wu4 lou6）係中國廣東廣州嘅東西走向馬路，喺越秀區。西邊從廣州起義路開始，一直向東去到北京路。

概要
--

全長461米，闊5米，雙行2車道。喺每年農曆新年嗰陣唔畀行車。

史
-

其實呢度喺宋朝嗰陣，係嗌咗「西湖街」呢隻名嘅，因為呢度係以前廣州嘅古代湖泊——西湖。到咗1932年，廣州市政府就將條西湖街整闊咗，就起咗條「西湖路」。如估講下呢條路嘅話，附近有好多古代出現過嘅書院同埋歷史文物喺呢度。

### 燈光夜市

呢條馬路之前係有個「燈光夜市」喺度嘅，由於佢離個北京路好近，所以呢度賣衫褲都幾旺下。喺1984年5月份，廣州市政府就因為人民路嗰邊起緊條人民路高架橋，將嗰陣時嘅觀綠路燈光夜市搬到嚟呢度開。不過到咗1997年因為話要起條地鐵一號綫嘅關係，封咗條中山五路，搞到連燈光夜市都冇埋。到咗2001年，廣州市政府就決定拆咗條燈光夜市。

### 西漢南越國木構水閘遺址

內文：西漢南越國木構水閘遺址
到咗2000年，廣州市嘅考古專家就喺光明廣場附近嘅地下發現咗2000幾年前嘅西漢南越國木構水閘遺址，依家已經開放咗畀市民睇喇。

經過嘅道路
-----

西湖路同埋北京路嘅交界位
條路順序從西到東排，**加粗**咗嘅字係主幹道：

* **廣州起義路**
* 教育路
* 北京路

特色
--

由於呢條馬路附近冇幾遠就係北京路步行街，所以呢度嘅商業都幾犀利下，尤其係馬路嘅東邊有廣州百貨大廈、光明廣場呢啲咁嘅百貨商場，重有好多地方嘅大排檔、賣衫褲同賣鞋嘅鋪響度。而馬路嘅西邊就係成日賣西裝同埋模特兒嘅舖頭。喺每年嘅農曆新年期間，西湖路同教育路都開咗廣州市入面最重要同埋人流量最大嘅花市——越秀區西湖花市（之前嗌過「雙門底花市」呢隻名）。不過到咗2005年，廣州市政府雖然話想將個西湖路嘅花市搬去東湖嗰邊，結果搞到好多人話反對，後嚟廣州市政府決定將西湖路嘅花市保留。。

註
-

1. ↑  另外睇下藥洲遺址同九曜坊。
2. ↑  2005年11月15號嘅新聞日日睇G4出動報道
基隆茶餐廳深水埗分店（地舖位置）
基隆茶餐廳深水埗分店門面
**基隆茶餐廳**係香港九龍深水埗區一間茶餐廳，有兩間舖：一間喺深水埗北河街141號，恒貞大押嘅舊當舖樓下；另一間喺太子界限街24號地下。

因為老闆不時關注社區基層、幫助有需要嘅人，又高度支持香港反送中運動，所以被視為黃店，但亦因為咁受到一啲親中派媒體嘅攻擊。

事件
--

### 香港反送中運動期間

喺反送中運動期間，老闆Cat姐喺餐廳內貼咗唔少聲援運動嘅標語，更加去到現場發放物資。佢又話要保護年青人，批評香港警察對年青示威者嘅警暴行為。

亦因為咁，基隆茶餐廳受到一啲親中派媒體嘅攻擊，另外喺武漢肺炎疫情初期，佢哋嘅店主同食客亦俾警察、食環針對，進行多次巡查。但係警察巡查基隆茶餐廳後就無巡其他食肆，有食客就質疑警方同食環署咁多人擠埋一齊入嚟，反而增感染風險。

### 外賣盆菜質素被KOL雪姨攻擊

內文：容可兒#評論盆菜事件
基隆茶餐廳喺2022年初曾經推出外賣盆菜，但遭到KOL雪姨大力批評。由於雪姨將基隆茶餐廳嘅盆菜同兩間酒店嘅出品相比，好多人唔認同呢個比較，結果引來好多人對雪姨嘅批評。

參考
--

1. 1 2  〈基隆茶餐廳新年盆菜訂滿 下輪預訂年初五起貨〉. 《大紀元時報 香港｜獨立敢言的良心媒體》 (香港中文). 2022-01-26. 喺2022-03-23搵到.
2. 1 2  民間全民電視公司 (2019-09-19). 〈香港反送中破百日 各行各業當年輕人後盾〉. 《民視新聞網》 (繁體中文). 喺2022-03-23搵到.
3. ↑  〈黃店作亂實錄1/「亂港一條街」 黃店還在播「獨」〉. *www.takungpao.com.hk*. 喺2022-03-23搵到.
4. ↑  鄭翠碧 (2020-04-14). 〈【新冠肺炎】基隆茶餐廳店主及食客批警察、食環針對多次巡查〉. 《香港01》 (香港中文). 喺2022-03-23搵到.
5. ↑  新假期 (2022-01-26). 〈雪姨盆菜事件懶人包！踩基隆茶餐廳兼賣廣告引雪崩級公關災難！刪試食片網民唔收貨＋茶餐廳現身回應終逼雪姨發道歉聲明｜網絡熱話 | 熱話〉. 《新假期》 (美國英文). 喺2022-03-23搵到.

出面網頁
----

* 基隆茶餐廳嘅Facebook頁
泿水
**泿水**（泿讀銀），或寫**泿**，廣東廣西一水，指西江同上游。最初見於《山海經》，而《水經》講得詳細啲，再有《水經注》解釋《水經》。

泿亦寫佷，或者垠。《山海經》年代久遠，傳說好多，實際地理位不詳。中原人寫《水經》，或者借用山海經啲名，套落去嶺南江水。著書時，中原人好少到嶺南，記載貌似傳聞拼合資料，嶺南諸水同實際有唔少出入。如西江主流出處，雲貴地方，書中並無記載。武陵只係支流，就講成源頭。而且，泿水亦無理由過番禺入海，又有餘水倒流上去龍川。出自龍川嘅東江，向番禺流入南海先啱。

山海經
---

山海經下南山經有講泿水，話佢南流注於海，而水中有虎蛟，魚身蛇尾。

```
《南次三經》之首，曰天虞之山，其下多水，不可以上。東五百里，曰禱過之山，其上多金玉，其下多犀、兕，多象。有鳥焉，其狀如鵁，而白首、三足、人面，其名曰瞿如，其鳴自號也。**泿水出焉，而南流注于海**。其中有虎蛟，其狀魚身而蛇尾，其音如鴛鴦，食者不腫，可以已痔。
```

水經
--

水經同地名相配，由武陵鐔成縣起，經鬱林、蒼梧、高要、番禺，最後流入南海。

據清代經學家孫星衍嘅《水經注》手校本所講，偽齊阜昌年間有塊《禹跡圖》石刻，而該石刻將「泿水」標記做**佷水**。

|  |  |  |
| --- | --- | --- |
| 「 | 泿水出武陵鐔成縣北界沅水谷，南至鬱林潭中縣，與鄰水合，又東至蒼梧猛陵縣，為鬱溪；又東至高要縣，為大水。又東至南海番禺縣西，分為二，其一南入于海；其一又東過縣東，南入于海。其餘水又東至龍川，為涅水，屈北入員水。員水又東南一千五百里，入南海。 | 」 |

參考
--

1. ↑  王先謙 (1892). 《合校水經注》. 引用左孫氏手校本關於「佷水」個論點 -. 北京: 思賢講舍刻本/中華書局. pp. 第37卷/第23頁. ISBN 9787101064483. `{{cite book}}`: External link in ``|editor-link=`、`|others=`` (help)
| How to read a taxoboxHow to read a taxobox**洋素馨** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 雙子葉植物綱 Eudicots |
|
|
|
|
| （未分級） | 菊類植物 Asterids |
|
|
| 目 | 茄目 Solanales |
|
|
|
|
|
|
|
|
| 科 | 茄科 Solanaceae |
|
|
|
|
|
| 屬 | 夜香屬 *Cestrum* |
|
|
|
|
|
|
|
| 種 | **洋素馨 *C. nocturnum*** |
|

 |
|
| 二元學名 |
| ***Cestrum nocturnum***L. |
|
|
|
|
|
|
|
|
|
|
|
|
|
|
|

**洋素馨**（粵拼：joeng4 sou3 hing1；學名：*Cestrum nocturnum*），又嗌**夜丁香**（je6 ding1 hoeng1），係木樨科夜香屬嘅落葉灌木，原產南美洲，而家喺中國廣東、廣西、湖南、雲南、福建嘅熱帶同亞熱帶地區、中美洲西印度群島同南美洲熱帶、亞熱帶地區都可以搵到。

樣
-

植株高2～3m，禿淨。梗圓柱形，初直立後下沊，細枝有棱。葉單生兼互生，有短柄，草質，多數係長嘅橢圓形或蛋形，長5～15cm，闊2～4cm，先端尖，基部近圓。花係傘房花序，生喺枝頂或樹杈，長7～10cm，花色綠白或淡黃，有好濃嘅花香，花冠似窄而長嘅管道，有5條雄蕊同2個子房；每年7～11月開花。果屬漿果，近似球形，直徑4～6mm，熟時轉白。

適應環境
----

植株禁kam1陽光同暖濕氣候，雖然禁些小陰同弱鹼性泥地，但唔禁低過5℃嘅嚴寒天氣。

用途
--

植株可以做盆景同觀景植物，花既可以食用同藥用，又可以煲水做沖涼用料，甚至可以驅蚊。尤其係乾花可以做浸茶同熏酒。藥用有行氣止痛嘅功效。

相
-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉同花 |
| 葉同花  |

|  |
| --- |
| 花 |
| 花  |

|  |
| --- |
| 果 |
| 果  |

 |

文化
--

喺中國廣東珠三角地區，曾經有「珠女至今顏色好，一生衣食素馨花。」同「三十三村人不少，相逢多半是花農。」嘅詩句。另外，古代出名詩人居巢都寫過《浪淘沙·素馨》嘅文言文嚟形容佢。

有關嘅書
----

* 中国外来植物 第84～85页　　上海科学技术出版社 ISBN 978-7-5478-0780-4/Q·4

連出去
---

|  |  |
| --- | --- |
|  | 維基同享有多媒體嘅嘢：**洋素馨** |

|  |  |
| --- | --- |
|  | 維基物種有資料講：***洋素馨*** |

* 夜香木 認識植物
* 夜香木 台北市文山區力行國小全球資訊網
* 夜香木 臺南市海東國小全球資訊網站
* 夜香树 Cestrum nocturnum L. 中国植物物种信息数据库
* 洋素馨/夜来香 Cestrum nocturnum 花间小憩
**綸生白公祠**（粵拼：leon4 sang1 baak6 gung1 ci4）
，堂號**廣達**（gwong2 daat6），喺廣州河南嘅龍潭村西約西大街22號。清朝同治十一年（1872年）開始起祠堂，光緒廿五年（1899年）竣工。祠堂用料上乘，做工精緻，係祠堂中嘅上品。1993年8月，綸生白公祠同附近嘅「樂善好施」牌坊成為廣州市文物保護單位。2002年7月，列入廣東省第六批文保單位名單。

建築
--

祠堂坐東向西，左右三路，前後四進。中路主體建築有頭門、拜亭、中堂和後堂。兩側係南舍、北舍。祠前面花崗石鋪地。

**頭門**面闊三間，進深兩間。硬山頂，人字封火山墻，灰塑博古脊。前部樑架、駝峰、斗栱雕將相人物圖案。兩次間有石包臺，上架蝦公樑，樑上面放石獅。明間兩扇木板門，下有木腳門。石門額刻「綸生白公祠」，兩便木門聯「清芳長慶集 遺愛報恩祠」。門前係三級石梯，側邊有抱鼓垂帶。

**中堂**面闊三間，同拜亭成勾連搭，前邊係拜亭，後面係中堂。樑架都有雕花紋。堂入邊有木雕松鶴、瑞獅花罩。

**後堂**面闊三間，進深三間，硬山頂，博古正脊，係供白氏祖宗牌位嘅地方，裡面木雕通花橫披。左右路面闊3.8米，高兩層10.5米。

歷史
--

**白綸生**，名**經**，號**進賢**，龍潭村人，花名**白老二**。白綸生創辦悅盛商行發達之後，關心廣州公益事業，多次捐錢，籌建愛育善堂、方便醫院、四廟善堂並重修北山莫氏敦倫堂，又喺龍潭起興仁書院（慶善堂），重成日慷慨解囊，賑濟臨近梓里，因而深受鄉人愛戴（西滘村有為紀念佢而起嘅報恩祠）。兩廣總督李瀚章亦奏請光緒皇帝褒題「樂善好施」，起牌坊嚟表彰。

清同治年間，白綸生出錢將白氏大宗祠附近嘅何氏宗祠遷走，喺何祠原址上面起祠堂。白綸生力求建築精美，使咗廿幾年起祠堂。光緒廿五年（1899年），綸生祠落成慶典喺龍潭村舉行，嗰時，白綸生昇咗仙六年。直到光緒廿六年（1900年），祠堂最後一副對聯先寫好。祠堂落成之後，形成咗從南至北三座白家祠（景山祠、大宗祠、綸生祠）嘅景觀。

攷
-

* 《廣州市文物普查彙編·海珠區卷》，ISBN 978-7-80731-659-6
* 《海珠古祠堂》，ISBN 978-7-5548-0235-9

| * 睇
* 傾
* 改
廣州市內嘅廣東省文物保護單位 |
| --- |
| 越秀區 | 「三·二九」起義指揮部舊址 | 中國共產黨廣東區委員會舊址 | 廣州起義烈士陵園 | 省港罷工委員會舊址 | 明遠樓同埋中山大學天文台舊址 | 廣東省農民協會舊址 | 周恩來同志主持嘅中共兩廣區委軍委舊址 | 白雲樓魯迅故居 | 藥洲遺址 | 廣東財政㕔舊址 | 中央銀行舊址 | 大佛寺大殿 | 越南青年政治訓練班舊址、越南青年革命同志會舊址 | 萬木草堂 |
| 海珠區 | 仲愷農校舊址 | 琶洲塔 | 綸生白公祠 | 康樂園早期建築群 | 鄧氏宗祠 | 瀝滘衞氏大宗祠 |
| 荔灣區 | 廣雅書院舊址 | 廣東郵務管理局舊址 | 通福橋 | 錦綸會館 | 仁威廟 |
| 白雲區 | 昇平社學舊址 | 石井橋 | 盧廉若墓 |
| 黃埔區 | 外國人公墓 | 玉喦書院同蘿峰寺 |
| 天河區 | 十九路軍淞滬抗日陣亡將士墳園 | 雲從龍墓 | 劉氏家廟 | 新一軍印緬陣亡將士公墓 |
| 番禺區 | 蓮花塔 | 蓮花城 | 留耕堂 | 屈大均墓 |
| 南沙區 | 金鎖排燈塔 | 舢舨洲燈塔 |
| 花都區 | 馮雲山故居 | 資政大夫祠建築群 | 藏書院村譚氏宗祠 | 茶塘村古建築群 | 塱頭村古建築群 |
| 從化區 | 五嶽殿 |
| 增城區 | 萬壽寺 | 湛若水墓 |
| 升咗去全國重點文物保護單位嘅要睇廣東全國重點文物保護單位一覽 |
**大學聯合招生辦法** （英文：**Joint University Programmes Admissions System**，縮寫：**JUPAS**），通稱做**大學聯招辦法**，簡稱**聯招**，係香港專上教育嘅主要派位機制，由陳衍輝博士設計，「大學聯招辦法」管理委員會管理，並設有「大學聯招處」。大學聯招協助持有香港中學文憑考試成績嘅香港學生申請修讀計劃下嘅大學全日制課程。

簡介
--

大學聯合招生辦法係為持有香港中學文憑考試成績嘅學生提供申請入讀以下課程嘅主要途徑：

### 大學教育資助委員會（教資會）資助課程

* 由以下列8間教資會資助院校提供嘅全日制學士學位課程：
	+ 香港城市大學
	+ 香港浸會大學
	+ 嶺南大學
	+ 香港中文大學
	+ 香港教育大學
	+ 香港理工大學
	+ 香港科技大學
	+ 香港大學
* 由香港城市大學提供嘅教資會資助全日制副學士學位課程
* 由香港教育大學提供嘅教資會資助全日制高級文憑課程
* 由香港理工大學提供嘅教資會資助全日制高級文憑課程

### 自資課程

* 由香港都會大學提供嘅自資全日制學士學位課程

### 指定專業/界別課程資助計劃（SSSDP「資助計劃」）課程

* 由SSSDP「資助計劃」院校提供嘅SSSDP「資助計劃」全日制學士學位課程

申請資格
----

### 只持有香港中學文憑考試成績嘅申請人

所有申請修讀計劃下嘅大學全日制課程，必須透過「大學聯招辦法」遞交申請。喺評核「大學聯招辦法」申請過程中，申請人嘅香港中學文憑考試成績將會作為主要考慮因素，而其他因素亦會根據需要作為考慮條件。

### 同時持有香港中學文憑考試同其他學術成績嘅申請人

同時持有香港中學文憑考試同其他學術成績嘅申請人，而單憑申請人香港中學文憑考試成績已經符合經「大學聯招辦法」可以選報嘅課程申請資格，可以選擇透過「大學聯招辦法」或非「大學聯招辦法」途徑遞交申請，但係唔可以同時透過兩種途徑遞交申請。喺評核「大學聯招辦法」申請過程中，申請人嘅香港中學文憑考試成績將會作為主要考慮因素，而其他因素亦會根據需要作為考慮條件。

### 唔符合申請資格

以下類別嘅申請人，唔符合「大學聯招辦法」申請資格：

* 正在修讀經「大學聯招辦法」可以選報嘅全日制學士學位課程
* 需要合併香港中學文憑考試同其他學術成績
* 未持有任何香港中學文憑考試成績
* 只持有其他學術成績

取錄入學資格
------

由於學額數目遠比合資格嘅申請人數少，而9間「大學聯招辦法」參與院校同SSSDP「資助計劃」院校收生需要經過甄選。因此，符合9間「大學聯招辦法」參與院校或SSSDP「資助計劃」院校同佢哋有關課程嘅最低入學要求嘅申請人並唔能夠保證獲得取錄入學。

申請人喺課程嘅評核結果名單上嘅位置並唔係只取決於佢喺香港中學文憑考試成績。會唔會取錄取決於多方面嘅因素，其中包括申請人喺某啲課程面試或測驗時候嘅表現、課程選擇組別、喺同一年度選報同一課程嘅申請人所考獲嘅香港中學文憑考試成績同報讀人數、申請人喺網上申請表上填寫嘅其他資料、其他因素等。

遴選程序
----

9間「大學聯招辦法」參與院校同SSSDP「資助計劃」院校將根據個別課程入學條件對每個已選報課程嘅申請人進行評分，呢個評分將會決定申請人喺佢哋選報課程嘅評核結果名單中嘅位置。

「大學聯招辦法」嘅電腦系統會進行遴選程序。遴選程序會將申請人嘅課程選擇優先次序同所選報課程嘅評核結果名單相較配之後，再遴選出申請人獲得取錄而又屬課程選擇名單上最優先次序嘅課程。

出面網頁
----

* 大學聯合招生辦法

參考
--

1. ↑  「大學聯招辦法」管理委員會
**基督路小教會**（**The Narrow Church**）係香港基督教嘅教會。係信義會教友譚得志同回歸基督精神同盟成員喺2011年10月成立。現任堂主任係張大衛牧師、幹事係梁君培牧師。

歷史
--

### 回歸基督精神同盟

譚得志讀神學期間，結識咗一班關心社會運動、支持香港民主嘅教友，同民主黨常委林子健等人一齊成立咗「回歸基督精神同盟」，抗議香港主流教會向當權者靠攏，缺乏對受欺壓嘅弱勢社群同憐憫，

與此同時，佢哋亦投身網上電台。2009年4月號起，譚得志同林子健一同於民間電台主持節目「得罪人多稱呼人「小」」

譚得志先生、李大曹先生、鄭詩陶先生、張大衛牧師以回歸基督精神同盟班底，喺2011年10月1號成立咗基督路小教會。取名「路小」，源於《聖經》新約所講：得永生嘅路小，滅亡嘅路就好大。除咗崇拜之外，繼續解放神學路線。

2011年12月，路小教會班底落戶網台香港人網，主持節目「天外有天」。

睇埋
--

* 基督新教喺香港

參考
--

1. ↑  新約《馬太福音》第7章13至14節：「你們要進窄門。因為引到滅亡，那門是寬的，路是大的，進去的人也多；引到永生，那門是窄的，路是小的，找著的人也少。」
2. ↑  〈存档副本〉. 原著喺2017年3月19號歸檔. 喺2017年4月2號搵到.

睇埋
--

* 人民力量
**大學鞋店**（粵拼：daai6 hok6 haai4 dim3），又名**大學鞋業公司**，係喺廣東省廣州市嘅一間老牌鞋類商家，創始人係李鉅觀，佢原本係高第街華強鞋店學徒，1934年始創鞋店，初名**亞履鞋店**，鋪面設喺萬福路，因料優質，適足耐用，明碼實價，其出品俾顧客譽為**鐵價鞋**。1941年後改名做**大學鞋店**，鋪面搬到去惠愛東路333號、335號（共和國後中山四路351~353號），「大學之作，實斧實鑿；大學之價，實銀實碼」係嗰陣時大學鞋業公司誠實經營宗旨嘅顯示。遷鋪後李鉅觀精心設計咗獨具風格嘅學生鞋同教官鞋兩款皮鞋，深受軍政學界喜愛，聲名大噪，李鉅觀喺40~60年代亦畀人稱為廣州嘅「鞋博士」。

1956年，大學鞋店畀人公私合營。1986年9月，鞋店全面裝修，時上屬國企東山區百貨公司將其變成咗大學鞋業公司。90年代尾面臨地鐵一號線拆遷，喺2002年8月13號被逼遷出，暫時安置去北京南路，鞋店舊址被完全清拆。據報而家喺西湖路75號附近繼續經營，名為**新大學鞋業**。

參考
--

1. ↑  〈大学鞋业公司传奇之"大学"偕君万里行〉. 廣州老字號協會.`{{cite web}}`: CS1 maint: url-status (link)
2. ↑  〈广州风物 大学鞋店〉. 廣州圖書館. 2003-08-27. 原著喺2020-03-16歸檔.
3. ↑  《廣州觀光大全》. 廣州: 廣東人民出版社. 1999. p. 538. ISBN 7-218-03140-4.
4. ↑  〈广州中山路百年老店拆迁 大学鞋店迁离61年旧址〉. 南方日報. 2002-08-21.
**嘉傑**係維基百科一位香港資深維基友，專長係寫香港同中國政治。不過喺2021年有中國大陸維基人用戶組成員指控佢濫用傀儡同喺中文維基百科持續搞破壞，畀當時濫權嘅管理員蟲蟲飛封殺，引起香港維基友被打壓嘅爭議。

個人介紹
----

擅長嘅領域主要係政治方面，特別係香港政治同中國政治。撰寫過關於香港政治嘅文章包括：反對逃犯條例修訂草案運動過程 (2019年12月)、反對逃犯條例修訂草案運動過程 (2020年1月)、香港特別行政區維護國家安全委員會、香港特別行政區候選人資格審查委員會等。撰寫過關於中國政治嘅文章包括：習近平新時代中國特色社會主義思想、以習近平同志為核心的黨中央、習近平崇拜、廢除干部領導職務終身制等。除咗喺中文維基百科寫文，亦都有參與粵文維基百科嘅編輯工作，幫粵文維基改正錯咗嘅內容。

封殺爭議
----

有唔少維基友為嘉傑抱打不平，認為佢嘅編輯根本唔符合持續出沒破壞（Vandalism）嘅定義，甚至可以話編輯內容係冇問題，亦唔構成違反Verifiability（可供查證）同違反Neutral point of view（中立嘅觀點），不過部分持有特定政治立場嘅中國大陸用戶堅持指控佢係一個破壞者，例如中國大陸維基人用戶組成員「Walter Grassroot」指控嘉傑係過去一年都非常活躍嘅破壞者，但冇提供任何證據；中國維基人「痛心疾首」將編輯聯合國大會第2758號決議嘅4個台灣IP都認定係嘉傑所為，指控佢違反ASF（明確表達）、NOR（非原創研究）、DUE（合理嘅比重）等一系列罪名。指控嘉傑係破壞者嘅清一色係中國維基人，其中Walter Grassroot、DavidHuai1999、Yining Chen等係中國大陸維基人用戶組成員。

有中國維基人將嘉傑寫落LTA頁面引起爭議，畀其他維基友以唔符合持續出沒嘅破壞者條件為理由申請刪除。身為中國大陸維基人用戶組成員嘅管理員「霧島聖」喺展開LTA頁面存廢討論一日之後就用無共識為理由關閉討論，明顯違反最少七日討論期嘅規定，引發爭議之後被提出發還再開放討論。

封殺影響
----

有維基友擔心嘉傑被封殺同被認定係搗亂慣犯之後，有唔同政見立場嘅編輯會被中國維基人老屈係佢嘅傀儡賬號。中國大陸維基人用戶組成員「Walter Grassroot」就將編輯立場同佢有衝突嘅香港IP用戶舉報係傀儡，有香港IP用戶因為編輯立場爭議畀中國維基人濫用「一望而知」指控係傀儡賬號，喺缺乏證據嘅情況下畀濫權管理員蟲蟲飛多次封殺，蟲蟲飛亦拒絕回應香港IP用戶嘅申訴。Walter Grassroot之後更加變本加厲，聲言要向警方國安處舉報香港編輯，令到負責管理維基百科嘅維基媒體基金會介入調查。

後續發展
----

根據維基媒體基金會嘅調查，中國大陸維基人群組同相關人士存在針對香港編輯嘅行為，基金會喺公開聲明入面提到「公開記錄顯示這其中有一部分用戶存在針對香港的中文社群成員的行為」。維基媒體基金會喺2021年9月13號，破天荒咁採取咗一系列行動，手起刀落全域封殺部分賬號同解除部分管理員嘅權限，蟲蟲飛、Walter Grassroot、霧島聖等人都牽涉其中，一係被徹底封殺，一係被免職，中國大陸維基人用戶組核心成員更加係被連根拔起。基金會法務部門副總裁瑪姬·丹尼斯話行動係有考慮中國大陸維基人同香港志願編輯之間嘅衝突。之後嘉傑嘅LTA頁面被刪除，從持續出沒嘅破壞者名單中剔除，事件暫告一段落。

睇埋
--

* 2021年維基媒體基金會針對中文維基百科嘅行動
* 中文維基百科嘅爭議

參考
--

1. ↑  〈香港網絡大典〉. *Fandom*.
2. ↑  zh.wikipedia.org Pages Created
3. ↑  zh.wikipedia.org Pages Created
4. ↑  中國國安部響1954年之前冇主席爾件事，係你啱。唔該哂你。
5. 1 2  Wikipedia:頁面存廢討論/2021/05/08
6. 1 2  互助客棧/嘉傑的問題
7. ↑  〈维基百科:持续出没的破坏者/User:嘉傑 (存檔)〉. *Wayback Machine*. 2022-06-16. 歸檔時間2022-06-16. 喺2022-07-01搵到.`{{cite web}}`: CS1 maint: bot: original URL status unknown (link)
8. ↑  於 2021年5月9日 (日) 05:47 的修訂
9. ↑  Wikipedia:存廢覆核請求
10. ↑  Wikipedia:當前的破壞
11. ↑  User\_talk:61.10.154.118
12. ↑  陳彥 (2021-07-12). 〈【資訊戰】中文維基百科成中港戰場　中國編輯稱向國安舉報香港編輯〉. 《自由亞洲電台》.
13. ↑  松仁 (2021-09-15). 〈因涉嫌舉報香港編輯，中文維基百科對7位中國大陸編輯下達禁令〉. 《美國之音》.
14. ↑  維基媒體基金會聲明
15. ↑  2021年基金會針對中文維基百科嘅行動
16. ↑  2021年基金會針對中文維基百科的行動/詳細資訊
17. ↑  克里斯·瓦蘭斯 (2021-09-17). 〈維基百科以親中勢力滲透為由封禁「中國大陸維基人用戶組」七名編輯〉. 《BBC中文》.
18. ↑  Wikipedia:頁面存廢討論/2022/05/14
亞摩尼亞分子結構
**氨**（粵拼：on1），又叫做**氨氣**或者**阿摩尼亞**，係氮同氫嘅化合物，分子式係**NH3**。佢喺室溫下呈氣態，無色兼帶有強烈而刺激嘅氣味，密度細過空氣，易溶落水，但唔容易解離，佢嘅水溶液係弱鹼性。

氨對陸上生物來講係相當之重要，因為佢係所有食物同肥料嘅重要成份，重係所有藥物嘅成份。雖則氨有咁重要而又廣泛嘅用途，但係佢既帶有腐蝕性，亦都有害。2006年，全球就生產咗大約十四億六千五百萬噸氨。

商業上，都會經常叫氨做「脫水氨」。呢個叫法所強調嘅係氨呢種物質係冇水喺裏頭嘅。氨嘅沸點係−33.34℃，故此液態氨就一定要儲存喺高壓，或者低溫嘅環境。而佢嘅汽化熱都算幾高，即係話如果佢已經係液態嘅話就唔會咁易變返氣態，所以氨可以裝喺普通嘅燒杯同埋放入通風櫃道處理。而「氨水」其實就係氨溶液。

結構及基本化學特性
---------

氨嘅份子結構係三角錐形，而根據價層電子對互斥理論（VSEPR），佢嘅鍵角就係107.8°。中間嘅氮原子本身有五粒最外圍電子，再加埋三粒來自三個氫原子嘅附加電子，佢最外層就會有八粒電子，呢四對電子會排喺氮原子嘅四面，其中三對會用來做鍵對，淨返一對就係孤對電子喇。孤對電子嘅排斥力係大過鍵對電子嘅好多，所以佢就唔會好似想像中嘅正四面體噉鍵角109.5°，而係量度到嘅鍵角107.8°。亦因為呢對孤對電子，氨成為質子接受體，鹽基。 而呢個結構就令到佢有電偶極矩同帶有極性。正正因為佢有極性，又有高嘅建氫鍵能力，所以極易溶混於水。氨其實係一隻弱鹼，佢1.0M水溶液嘅pH值係11.6啫。如果加強酸入去直至變成中性，就會大約有99.4%嘅氨份子會質子化。而溫度同鹽度就會影響NH4+嘅比例喇。NH4+嘅結構就係正四面體，而且亦都同甲烷等電子。

### 大自然含量

喺大氣層之中，氨嘅份量其實僅屬微量，主要來自動植物屍體嘅腐化。另外，喺雨水之中，亦都發現少量氨同銨鹽；喺火山地區就會搵到氯化銨同硫酸銨；至於碳酸氫銨結晶體就會喺巴塔哥尼亞海鳥糞之中搵到。腎臟亦會分泌氨去中和過多嘅酸。而喺海水同所有沃土道，都會發現銨鹽。冥王星同木星上面都搵到氨，而天王星就僅有少量。

歷史
--

爾個高壓反應器係巴斯夫1921年喺路德維希港道起嘅。其後，喺德國卡爾斯魯厄大學道重新樹立。
「阿摩尼亞」得名於埃及主神阿蒙嘅希臘化名（Ἄμμων *Ammon*）。當時，古利比亞阿蒙廟附近有氯化銨礦，正因為好近座廟，羅馬人採後就叫啲礦做「阿蒙鹽」（sal ammoniacus）。 氨鹽好早就為人所知曉，而「*Hammoniacus sal*」爾個詞亦早見於老普林尼嘅著作，雖然唔知爾個詞係埋就等同於新啲嘅「*sal-ammoniac*」，即氯化銨。

參考
--

|  |  |
| --- | --- |
|  | 維基同享有多媒體嘅嘢：**Ammonia** |

1. ↑  Max Appl (2006). *Ammonia, in Ullmann's Encyclopedia of Industrial Chemistry*. Weinheim: Wiley-VCH. doi:10.1002/14356007.a02\_143.pub2.
2. ↑  ammonia is a purple gas.Kirschbaum, B; Sica, D; Anderson, Fp (1999). "Urine electrolytes and the urine anion and osmolar gaps". *The Journal of laboratory and clinical medicine*. **133** (6): 597–604. doi:10.1016/S0022-2143(99)90190-7. ISSN 0022-2143. PMID 10360635.`{{cite journal}}`: CS1 maint: multiple names: 作者名單 (link)
3. ↑  "Ammonia". *h2g2 Eponyms*. BBC.CO.UK. 11 January 2003. 原先內容歸檔喺2007年11月2號. 喺8 November 2007搵到.
4. ↑  Chisholm 1911 cites Pliny *Nat. Hist.* xxxi. 39
5. ↑  "Sal-ammoniac". Webmineral. 喺7 July 2009搵到.
**淫褻物品審裁處**（英文：**The Obscene Articles Tribunal**，簡稱**淫審處**）係香港司法機構之一，1987年9月根據《淫褻及不雅物品管制條例》，由一位主審裁判官同兩位或以上審裁委員而成立，主要負責嘅工作係為事物同物品評定類別同裁定性質，目標係防止青少年接觸不雅同淫褻物品。

物品嘅作者、印刷人、製造商、出版人、進口商、發行人、版權持有人，或設計、生產或發佈嘅委託人，可以向淫褻物品審裁處呈交有關物品，以便評定類別。律政司司長或其他獲授權嘅公職人員，亦可以呈交物品畀淫褻物品審裁處評定類別。

物品裁定
----

法官或裁判官亦可以喺法律程序進行期間，將物品或事物轉交審裁處，要求裁定：

* 嗰啲物品係咪淫褻或不雅；
* 公開展示嘅事物係咪不雅；
* 發佈或公開展示嗰啲物品或事物，係咪符合公眾利益。
* 電影同廣播材料等分別受《電影檢查條例》同《廣播條例》監管，淫褻物品審裁處唔會評定類別。

根據《淫褻及不雅物品管制條例》，淫褻物品審裁處有權評定物品類別，為社會詮釋淫褻同不雅嘅含義。包括任何暴力、腐化或引起厭惡情緒嘅物品都會評定為不雅。

評定因素
----

根據法例要求，審裁處喺裁定同評定物品類別嘅時候，需要考慮以下各項因素：

* 一般合理嘅社會人士普遍接受嘅道德、禮儀同言行標準；
* 物品或事物整體上產生嘅顯著效果；
* 打算發佈或相當可能發佈物品嘅對象係邊啲人，屬於邊一類或年齡組別；
* 如果屬於公開展示嘅事物，就需要考慮展示地點同可能會睇到嗰啲事物嘅人屬於邊一類或年齡組別；
* 嗰啲物品或事物係咪有真正目的，定係用嚟掩飾一啲唔可以接受嘅內容。

物品分類
----

審裁處可以將物品評定為：

* 第I類：既唔係淫褻亦唔係不雅；
* 第II類：不雅；
* 第III類：淫褻。

如果屬第II類物品，審裁處可以附加條件，規限發布範圍。如果被評定為第III類物品，一律唔可以發佈。

評定類別
----

審裁處要喺收到物品5日之內，以非公開形式喺申請人或其他人唔在場嘅情況之下，進行評定或暫定類別。審裁處需要指出嗰啲物品屬淫褻或不雅嘅部分，更可以向申請人呈交嘅物品向佢作出指引，但係無需要為定出嘅任何暫定類別提出理由。主審裁判官可以延長期限，最多5日。

審裁處可以主動或根據呈交物品人要求，重新考慮物品嘅評定類別，並可以更改或維持。如果有人要求覆核，審裁處亦需要覆核物品嘅暫定類別。

審裁處覆核或重新考慮物品嘅評定類別嘅時候，主審裁判官將會同4名或以上審裁委員一齊公開聆訊。要求評定物品類別、覆核聆訊或重新考慮物品嘅評定類別，都需要繳交指定費用。

裁定
--

由法庭或裁判官轉交嘅物品，審裁處一般會喺21日內完成相關聆訊嘅排期程序，並安排公開聆訊嘅日期以鑑定物品中屬淫褻或不雅嘅部分。

審裁處作出評定之後14日之內，任何一方都可以根據法律論點向高等法院原訟法庭提出上訴。

審裁委員
----

根據《淫褻及不雅物品管制條例》，審裁委員組成審裁委員小組，由終審法院首席法官委任，任期3年，並可以再獲委任。審裁委員需要向終審法院首席法官發出通知，先至可以辭去職務。如果有以下情況，終審法院首席法官亦可以將佢嘅名喺審裁委員小組名單中刪除：

* 唔再通常住喺香港；
* 因為任何罪行而被定罪；
* 成為破產人；
* 終審法院首席法官認為佢疏忽職守或唔能夠執行職責。

出面網頁
----

* 香港司法機構- 淫褻物品審裁處

| * 睇
* 傾
* 改
香港 香港特別行政區司法機構 |
| --- |
| 擁有《香港基本法》最終解釋權嘅機關：全國人民代表大會常務委員會 |
| 最高法院 | 終審法院 |  |
| 高等法院 | 高等法院 上訴法庭 · 原訟法庭 |
| 地方法院 | 區域法院 |
| 裁判法院 | 

|  |  |
| --- | --- |
| 香港島 | 東區 少年法庭 · ~~西區~~ · ~~中央~~ · ~~銅鑼灣~~ |
| 九龍 | 觀塘 · 九龍城 少年法庭 · 西九龍 少年法庭 · ~~南九龍~~ · ~~新蒲崗 ~~·~~~~ ~~~~~~北九龍~~~~~~ |
| 新界 | 粉嶺 少年法庭 · 沙田 · 屯門 少年法庭 ~~荃灣~~ |

 |
| 專門裁判法庭審裁處 | 競爭事務 · *家事* · *少年* · 土地 · 勞資 · 小額錢債 · 淫褻物品 · 死因 |
《**學是學非**》（英文：**Sidewalk Scientist**）係香港電視廣播有限公司製作嘅生活資訊節目，到依家拍咗7輯。節目會用輕鬆搞笑嘅手法，包括趣劇同實驗，去解答生活同科學嘅知識。節目名嚟自傳統粵語俗語「學是非」。

主持人
---

節目最初由李佳芯、梁嘉琪、黃心穎主持，第一輯中段加埋麥美恩，第二輯再加埋湯洛雯同張秀文，一路維持到第四輯。第五輯留三個舊主持人梁嘉琪、麥美恩同湯洛雯，再加三個新主持人張寶兒、馮盈盈同劉穎鏇，第五輯中段加埋鄺潔楹，第六輯中段加埋何依婷，第七輯再加三個新主持人何泳芍、陳詩欣同戴祖儀，中段加埋陳欣茵。

### 主持人變遷

只係計常規主持，唔包括退出後返嚟客串演出。

| 主持名 | 第一輯 | 第二到四輯 | 第五輯 | 第六輯 | 第七輯 |
| --- | --- | --- | --- | --- | --- |
| 李佳芯 | Y | Y |  |  |  |
| 黃心穎 | Y | Y |  |  |  |
| 梁嘉琪 | Y | Y | Y | Y |  |
| 麥美恩 | Y （第22集起） | Y | Y | Y | Y |
| 張秀文 |  | Y | Y |  |  |
| 湯洛雯 |  | Y | Y | Y |  |
| 張寶兒 |  |  | Y | Y | Y |
| 馮盈盈 |  |  | Y | Y | Y |
| 劉穎鏇 |  |  | Y | Y | Y |
| 鄺潔楹 |  |  | Y（第38集起） | Y | Y |
| 何依婷 |  |  |  | Y（第16集起） | Y |
| 何泳芍 |  |  |  |  | Y |
| 陳詩欣 |  |  |  |  | Y |
| 戴祖儀 |  |  |  |  | Y |
| 陳欣茵 |  |  |  |  | Y（第20集起） |

### 主持人榮譽

#### 萬千星輝頒獎典禮

| 榮譽 | 人數 | 名（年份） |
| --- | --- | --- |
| 最佳女主角 | 1 | 李佳芯 (2018年) |
| 飛躍進步女藝員 | 3 | 李佳芯 (2016年)、麥美恩 (2017年)、馮盈盈 (2018年) |
| 最佳節目主持 | 1 | 森美 (2006年、2019年) |

#### 香港小姐競選

| 榮譽 | 人數 | 名（年份） |
| --- | --- | --- |
| 冠軍 | 1 | 馮盈盈 (2016年) |
| 亞軍 | 4 | 張秀文 (2010年)、黃心穎 (2012年)、劉穎鏇 (2016年)、何依婷 (2017年) |
| 最上鏡小姐 | 1 | 劉穎鏇 (2016年) |
| 友誼小姐 | 1 | 張寶兒 (2016年) |
| 現場最受歡迎佳麗獎 | 3 | 湯洛雯 (2012年)、馮盈盈 (2016年)、劉穎鏇 (2016年) |
| 旅遊大使獎 | 1 | 湯洛雯 (2012年) |
| 美麗昇華大使獎 | 1 | 湯洛雯 (2012年) |
| 莎莎美麗觸覺大獎 | 1 | 何依婷 (2017年) |

#### 國際中華小姐競選

| 榮譽 | 人數 | 名（年份） |
| --- | --- | --- |
| 季軍 | 1 | 馮盈盈 (2017年) |

各輯節目
----

呢個節目第一輯喺2013年4月20號到2014年5月9號逢禮拜六19:00-19:30喺翡翠台播出。節目集數最初定有22集，後決定添加到36集，最後添食到54集。

之後見個節目好受歡迎，2014年7月再特別拍多集《**學是學非放暑假**》，加埋森美做主持，喺2014年7月19號禮拜六21:30-22:30喺翡翠台播出。

同年再開拍第二輯，喺2014年11月15號到2015年3月14號逢禮拜六19:30-20:30喺翡翠台播出。

第三輯喺2015年8月30號到9月20號逢禮拜日19:30-20:30喺翡翠台播出，跟住9月27號到10月25號改喺20:00-20:30播出。

第四輯喺2016年1月3號到2017年1月15號逢禮拜日20:00-20:30喺翡翠台播出。

第五輯喺2017年5月14號到2018年5月13號逢禮拜日20:00-20:30喺翡翠台播出。

第六輯喺2018年6月24號到2019年2月24號逢禮拜日20:00-20:30喺翡翠台播出。

第七輯喺2019年12月14號到12月28號逢禮拜六20:00-20:30喺翡翠台播出，跟住2020年1月4號到6月21號改喺20:30-21:00播出。

特別版
---

內文：學是疫學非
為新型肺炎疫情製作嘅特別版《學是疫學非》，前後兩輯，分別喺喺2020年2月份同2022年3月份喺翡翠台播。

獎
-

呢個節目曾入圍2013年萬千星輝頒獎典禮最佳資訊節目同TVB馬來西亞星光薈萃頒獎典禮2013最喜愛TVB資訊節目嘅最後三強。到2016年萬千星輝頒獎典禮，佢成功贏到最佳資訊節目。

參考
--

1. ↑  〈電視撈飯：《學是學非》收視佳添食〉. 蘋果日報. 2013年7月23號. 原著喺2014年2月23號歸檔. 喺2014年2月5號搵到.
2. ↑  〈黃心穎選世姐 遭新女「踢走」〉. 東方日報. 2013年8月31號. 喺2014年2月5號搵到.
西灣國殤紀念墳場
﻿**西灣國殤紀念墳場**（Sai Wan War Cemetery）係香港一個墳場，喺柴灣哥連臣角道，主要安葬第二次世界大戰時喺香港陣亡嘅盟軍士兵同被俘後死亡嘅人士，墳場內亦葬有本地嘅抗戰軍人同平民，依家由英聯邦戰爭公墓委員會 (Commonwealth War Graves Commission)管理。

西灣國殤紀念墳場喺1953年起好，由奧基斯（C. St. Clair Oakes）設計，內有西灣紀念碑，碑上刻有「THEIR NAME LIVETH FOR EVERMORE」。

墳場嘅主要建築物嘅入口有一把十字劍、「1939」同「1945」字樣，背面裝嵌住並列出喺同時期殉難而唔知葬喺邊嘅軍人嘅名，共2,071個，當中包括1,319人嚟自英國軍隊、228人嚟自加拿大軍隊、287人嚟自印度軍隊及237人嚟自香港嘅軍隊。另外，鑲有兩塊特別嘅碑石，其中一塊載有144名被火化嘅印度教及錫克教軍人嘅名；另一塊就載有72名喺兩次大戰喺中國捐軀嘅英聯邦軍人嘅名，佢哋嘅墳墓而家已經唔喺度。

墳場裏面共有1,578穴墳墓，葬有59名海軍、1,406名陸軍、67名空軍、18名商船隊隊員、20名香港本地抗戰軍人及8名平民，國籍包括1,013名英國人、283名加拿大人、104名印度人、33名澳洲人、1名新西蘭人、1名緬甸人、53名香港人、72名荷蘭人同18名其他國籍人士。

出面網頁
----

* SAI WAN WAR CEMETERY, Commonwealth War Graves Commission

|  |  |
| --- | --- |
|  | 維基同享有多媒體嘅嘢：**Sai Wan War Cemetery** |
唔好同**金皇冠中國大酒店**同**澳門皇冠假日酒店**搞亂。

澳門皇冠酒店（已改名）
**新濠鋒**（繁稱：**澳門新濠鋒酒店**；英文／葡文：**ALTIRA**［繁稱：**Altira Macau**］），前稱**皇冠酒店**（英文：**Crown Macau**），係澳門第一間用六星級酒店標準去起嘅五星級豪華酒店，喺氹仔北面廣東大馬路，由新濠博亞博彩 (澳門) 股份有限公司管理。

簡介
--

酒店大樓大約有160米高，有36層，總建築面積106,000平方米，設有216間豪華客房，當中包括24間豪華貴賓套房同8間總統套房。

新濠鋒酒店本來叫皇冠酒店，喺2007年5月9號試業，2007年5月12號舉行開幕禮，當時請咗周潤發嚟做代言人。

娛樂設施
----

### 賭場

**新濠鋒娛樂場**（英文：**Casino Altira**）（總面積約17,000平方米，可容納220張賭枱同五百幾部老虎機；舊稱：**澳門皇冠娛樂場**［英文：**Crown Macau**］）同摩卡娛樂場。

### 餐廳

帝影樓(米芝蓮一星）、逸、奧羅拉、天政、季風、正盅、麒龍軒及「38」酒廊。

### 康樂

泳池（起喺酒店16樓，採用「無邊際」設計，長25米，裝咗落地玻璃窗，由嗰處可以俯視到澳門半島風景。泳池道有水中音樂設備，同個果汁吧）、「澄」水療（有整指甲服務）、美髮及美容中心、健身中心。

客房種類
----

* 豪華客房
* 豪華套房
* 豪華貴賓套房
* 總統別墅式套房

交通
--

### 巴士

可以去廣東大馬路/鴻發或氹仔電訊或者泉澧花園巴士站搭車。

### 發財巴

* 新濠鋒酒店 ↔ 關閘（因武漢肺炎減至30-45分鐘一班車）
* 新濠鋒酒店 ↔ 氹仔市區 ↔ 新濠影滙（因武漢肺炎停駛）
* 新濠鋒酒店 ↔ 新濠天地 ↔ 新濠影滙（因武漢肺炎停駛）
* 新濠鋒酒店 ↔ 澳門旅遊塔 ↔ 外港客運碼頭（因武漢肺炎停駛）

睇埋
--

* 新濠影滙
* 新濠天地

出面網頁
----

* 新濠鋒官方網址

| * 睇
* 傾
* 改
新濠博亞賭場 |
| --- |
| 
* 新濠天地娛樂場
* 新濠影滙娛樂場
* 新濠鋒娛樂場
* 駿龍娛樂場
* 摩卡娛樂場

 |
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**西漢**係中國史上一朝，同東漢夾埋一齊就叫做漢朝。

公元前202年劉邦打完楚漢之爭之後建立咗漢朝，定都長安（家下陝西省西安），史稱西漢，劉邦就係漢高祖。西漢發生咗幾件大單嘢，包括呂后專權、文景之治、七國之亂、頒推恩令、三伐匈奴、出使西域……西漢時代國力非常強大，兵力有成八十幾萬。

西漢係自秦朝統一六國之後第一個長命嘅朝代，好多嘢都係喺起草階段，包括皇帝嘅權位，以至到中央向地方收稅，好多問題都係喺西漢嗰陣時發現嘅。喺漢武帝嗰陣，武帝係噉向外用兵，平定咗匈奴、高句麗呢啲外族，令到西漢國力達到巔峰，但係都令西漢開始衰退。但係，劉弗陵同埋佢嘅侄孫劉詢做皇帝嗰陣，佢哋延續咗劉徹晚年嘅政策，直至元帝開始，俾王氏外戚把持，漢朝皇帝成為咗傀儡（例如孺子嬰）；地方農田又畀世家大族控制住，中央收唔到稅。喺公元9年，王莽假說孺子嬰襌位而正式登基為帝，改國號為新，史稱新莽。

參考
--

* 黃仁宇，《中國大歷史》
| How to read a taxoboxHow to read a taxobox**美麗針葵** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Palmae |
|
|
|
|
|
| 屬 | 刺葵屬 *Phoenix* |
|
|
|
|
|
|
|
| 種 | **美麗針葵 *P. roebelenii*** |
|

 |
|
| 二元學名 |
| ***Phoenix roebelenii***O. Brien |
|
|
|
|
|
|
|
|
|
|
|
|
|
|
|

**美麗針葵**（粵拼：mei5 lai6 zam1 kwai4；學名：*Phoenix roebelenii*）；第個名係**軟葉刺葵**（jyun5 jip6 ci3 kwai4）、**羅比親王椰子**（lo4 bei2 can1 wong4 je4 zi2）、**羅比親王海棗**（lo4 bei2 can1 wong4 hoi2 zou2）；佢係棕櫚科刺葵屬嘅常綠灌木，原產地喺老撾等東南亞、印度嘅支那地區。而家喺印度、越南、老撾、緬甸同中國大陸嘅廣東、廣西、雲南等地嘅海拔480——900米地區都可以搵到佢。呢樖植物大多數生喺河邊。

形態
--

佢嘅莖係短而粗，有單生同叢生嘅品種，但大多數係單生品種，成樖嘢有1——3米高。而葉色係淺綠色，有光澤，稍微有小小曲嘅羽狀全裂品種，長1m。而佢嘅花一般生喺樹葉堆嗰度，平時好難發現佢。佢嘅花序方面，花軸係扁平，上邊好似部船，下邊好似條管噉，同花序一樣長，但佢係雌雄異株品種。花公嘅花萼方面，一般長1mm，3齒裂，有3嚿花瓣響度。而花乸係有啲小小似蛋嘅圓形噉，一般長4mm。佢嘅果方面，長14mm，直徑6mm，紅色有尖頭嘅品種；果肉比較薄，佢嘅味好似啲棗噉。

用途
--

呢種植物一般用嚟做盆景植物或庭院植物。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 新出嘅花簇 |
| 新出嘅花簇  |

|  |
| --- |
| 果 |
| 果  |

|  |
| --- |
| 花公 |
| 花公  |

 |

有關嘅書
----

* 江苏沿海地区原色种子植物志 第378页　ISBN 978-7-03-037655-8

出面網頁
----

|  |  |
| --- | --- |
|  | 維基同享有多媒體嘅嘢：**美麗針葵** |

* 软叶刺葵 美丽针葵 中国农业网
喺代數入面，**Grp**（或者**Gp**）範疇入面嘅物件就係所有嘅羣，而態射就係羣同態，所以呢個範疇係一個具體範疇。研究呢個範疇嘅學問就叫做羣論。

同其他範疇嘅關係
--------

**Grp**上面有兩個遺忘函子，分別係M: **Grp** → **Mon**打去幺半羣範疇同埋U: **Grp** → **Set**打去集合範疇。M有兩個伴隨函子，一個係右伴隨 I: **Mon** → **Grp**，將每個么半羣打去由可逆元素組成嘅子么半羣，另一個係左伴隨 K: **Mon** → **Grp**，將每個么半羣打去佢嘅Grothendieck羣嗰到。另外，遺忘函子U: **Grp** → **Set**有個左伴隨函子，係複合函子 KF: **Set**→**Mon**→**Grp**，其中F係由集合範疇打去么半羣範疇嘅自由函子；成個函子KF會將一個集S打去S生成嘅自由羣。

範疇性質
----

**Grp**入面嘅單同態就係單射同態，滿同態就係滿射同態，而同構就係雙射同態。

**Grp**又係完備又係餘完備嘅，入面嘅範疇積正正就係羣直積，餘積就係羣嘅自由積，零物件就係平凡羣（只有單位元一個元素嘅羣）。

**Grp**入面每一個態射f: G→H都有範疇論嘅核，就係平時羣入面嘅核，亦都有範疇論嘅餘核，就係H對f(G)嘅正規閉包嘅商，但係，**Grp**入面嘅單態射唔一定係佢餘核嘅核，所以**Grp**唔係阿貝爾範疇。

### 唔係加性範疇所以唔係阿貝爾範疇

阿貝爾範疇**Ab**係**Grp**嘅滿子範疇，**Ab**係一個阿貝爾範疇，但係**Grp**唔係。事實上，**Grp**連加性範疇都唔係，因為無一個好嘅方法去定義兩個羣態射嘅「加法」，下面呢個例子說明咗點解定義唔到：

三階對稱羣S3打去自己嘅態射{\displaystyle E=\operatorname {Hom} (S\_{3},S\_{3})}有10個元素：1個係將所有元素打哂去恆等元素（叫呢個態射做z），3個係將個羣投影落去一個二階子羣到（有3個二階子羣），6個係自同構。如果**Grp**係加性範疇嘅話，呢個集E就係一個環（用複合態射嚟做乘法），喺一個環入面，零元素乘任何其他元素都係佢自己，即係話，{\displaystyle \forall x\in E,0x=x0=0}，睇得出，z係符合呢個條件嘅，即係話，z就係0元素。但係，亦都睇得出無任何兩個非零元素乘埋會得出z，即係話呢個有限環係無零因子嘅。無零因子嘅環一定係一個場，但係呢個世界係無一個場有10個元素嘅，因為有限場嘅基數一定係質數嘅次方。呢個矛盾證明咗喺**Grp**上面係定義唔到態射嘅加法，所以**Grp**唔係一個加性範疇。

### 正合序列

**Grp**入面係可以講正合序列（exact sequence）嘅，而且某啲喺阿貝爾範疇入面啱嘅定理喺**Grp**入面都啱，例如九引理、五引理等等，但係**Grp**入面嘅蛇引理係唔啱嘅。

**Grp**是一個正則範疇（regular category）。

參考
--

1. ↑  Borceux, Francis; Bourn, Dominique (2004). *Mal'cev, protomodular, homological and semi-abelian categories*. Springer. p. 20. ISBN 1-4020-1961-0.

* Goldblatt, Robert (2006) [1984]. *Topoi, the Categorial Analysis of Logic* (第Revised版). Dover Publications. ISBN 978-0-486-45026-1. 喺2009-11-25搵到.

| * 睇
* 傾
* 改
範疇論 |
| --- |
| 

| 基本概念 |
| --- |
| 

|  |  |
| --- | --- |
| 基本概念 | 
* 範疇
* 伴隨函子
* 笛卡兒閉範疇
* 交換圖
* 具體範疇
* 完
* 冪對象
* 函子
* Kan擴展
* 態射
* 自然變換
* 泛性質

 |
| 泛構造 | 

|  |  |
| --- | --- |
| 極限 | 
* 終對象
* 積
* 等化子（英文：Equaliser (mathematics)）
	+ 核
* 拉回
* 逆極限（英文：Inverse limit）

 |
| 餘極限 | 
* 始對象
* 餘積
* 餘等化子（英文：Coequalizer）
	+ 餘核（英文：Cokernel）
* 推出
* 正極限（英文：Direct limit）

 |

 |
| 代數範疇（英文：Variety (universal algebra)） | 
* 集合
* 關係
* 原羣
* 羣
* 阿貝爾羣
* 環
	+ 域
* 模
	+ 向量空間

 |
| 範疇上嘅構造 | 
* 自由範疇（英文：Free category）
* 函子範疇（英文：Functor category）
* Kleisli範疇（英文：Kleisli category）
* 相反範疇（英文：Opposite category）
* 商範疇（英文：Quotient category）
* 積範疇（英文：Product category）
* 逗號範疇（英文：Comma category）
* 子範疇（英文：Subcategory）

 |

 |

 | A simple triangular commutative diagram |
| 

| 高階範疇論（英文：Higher category theory） |
| --- |
| 

|  |  |
| --- | --- |
| 基本概念 | 
* 範疇化
* 濃縮範疇（英文：Enriched category）
* 高維代數（英文：Higher-dimensional algebra）
* 同倫假設（英文：Homotopy hypothesis）
* 模型範疇
* 單純範疇
* 繩圖
* 拓撲斯

 |
| n-範疇 | 

|  |  |
| --- | --- |
| 弱 n-範疇（英文：Weak n-categories） | 
* 雙範疇（英文：Bicategory）
	+ 偽函子（英文：Pseudo-functor）
* 三範疇（英文：Tricategory）
* 四範疇（英文：Tetracategory）
* 闞複形（英文：Kan complex）
* ∞-廣羣（英文：∞-groupoid）
* ∞-拓撲斯（英文：∞-topos）

 |
| 強 n-範疇 | 
* 2-範疇
	+ 2-函子（英文：2-functor）
* 3-範疇（英文：3-category）

 |

 |
| 範疇化概念 | 
* 2-羣（英文：2-group）
* 2-環（英文：2-ring）
* *En*-環（英文：En-ring）
* (有跡（英文：Traced monoidal category）) (對稱（英文：Symmetric monoidal category）) 幺半範疇
* *n*-羣（英文：N-group (category theory)）
* *n*-幺半羣（英文：n-monoid）

 |

 |

 |
| 
* Category 分類
* Portal 主題
* Wikibooks page 維基教科書

 |
荔灣區中醫醫院嘅西關國醫館分院
**荔灣區中醫醫院**（粵拼：lai6 waan1 keoi1 zung1 ji1 ji1 jyun2）係中國廣東省廣州市入面嘅其中一間區級醫院，喺1981年成立。佢既係成個廣州市入面，第一間以區級嘅中醫機構嚟成立嘅二級中醫醫院；又係成個廣州市入面，第一批嘅醫保定點機構。喺2001年5月份，呢間醫院正式定咗係廣州中醫藥大學嘅實習醫院。而家係一間有醫療同科教研喺埋一齊嘅綜合性中醫院。喺2011年，呢間醫院重攞埋「廣州市中醫名院」嘅稱號返嚟。

呢間醫院有兩個院區，都喺嗮荔灣區入面。

兩個院區嘅詳細位置
---------

* 總院區：喺荔灣區長壽西路5號。
* 西關國醫館：喺荔灣區長壽西路85號

附近嘅交通
-----

* 廣州地鐵
1號綫：長壽路站
* 巴士：
長壽西站、恆寶廣場總站

攷
-

* （簡體中文）廣州市荔灣區中醫醫院簡介

| * 睇
* 傾
* 改
廣州嘅中醫院 |
| --- |
| 省級 | 
* 廣東省中醫院
* 廣東省第二中醫院

 |
| 市級 | 廣州市中醫醫院 |
| 區級 | 
* 白雲區中醫醫院
* 從化區中醫醫院
* 廣州市中西醫結合醫院
* 海珠區中醫醫院
* 海珠區第二中醫醫院
* 越秀區中醫醫院
* 越秀區第二中醫醫院
* 荔灣區中醫醫院
* 蘿崗區中醫醫院
* 南沙區中醫醫院
* 番禺區中醫醫院
* 天河區中醫醫院
* 黃埔區中醫醫院
* 增城區中醫醫院

 |
**美麗島事件**（又叫**高雄事件**、**高雄暴力事件叛亂案**）係發生喺1979年12月10號台灣，美麗島雜誌社喺高雄舉行咗一次爭取民主示威遊行，有二萬幾人喺度慶祝聯合國發表「世界人權宣言」卅一週年紀念會，最後演變成警民對峙，政府出動鎮暴部隊、鎮暴車同催淚彈對付集會嘅人。呢次事件，對而家台灣政治發展有深遠影響。

背景
--

戰後，國共鬥爭激烈化，中華民國政府退守台灣，成為台灣政權。

1949年中華民國政府喺台灣落定腳之後，國民黨長期一黨專政，針對共產黨統戰手段，國民黨政府實施好多嚴厲手段限制人民喺言論、集會、結社嘅自由，又實施戒嚴、黨禁，即係話人民無組織政黨嘅自由。

喺戒嚴令之下，好多人畀政府亂咁捉去坐監，重有啲畀人判咗死刑，唔少都係冤枉錯判。政府因為逼得啲人民太緊，民間開始興起好多反對勢力，呢啲反對勢力叫做「黨外」，即係國民黨以外。

呢啲黨外人仕爭取人權保障、司法獨立同反對戒嚴、爭取集會同結社自由，呢個時期好多人以創辦雜誌嚟做小眾媒體發表意見，1950年代出版嘅《自由中國》係嗰陣時爭取言論自由嘅代表。1960年《自由中國》組織咗一個叫「中國民主黨」嘅政黨，但畀政府取締，而《自由中國》亦都停刊。

一路到1970年，好多爭取言論自由同民主嘅新興黨外勢力出現，其中以《臺灣政論》、《八十年代》、《美麗島》呢三本雜誌最有代表性，而政府亦成日針對呢幾本雜誌，得閒無事就會查禁吓、打壓吓咁。結果民間黨外勢力對開放黨禁、報禁同廢除戒嚴嘅要求越嚟越激烈，就喺咁嘅背景之下，終於觸發美麗島事件。

經過
--

「黨外」人士黃信介喺1979年創辦《美麗島雜誌》，9月8號喺中泰賓館舉行慶祝創刊，國民黨嘅人發起「疾風行動」，聚埋大班人包圍中泰賓館，最後演變成衝突。之後《美麗島雜誌》一路唔理喺邊設分社同服務處，疾風行動嘅人都會話自己係「反共義士」走去搗亂，黃信介屋企重試過畀人放火。

不過由於《美麗島雜誌》係唔同地方設嘅服務處令佢哋喺民間聚咗好多支持者，重令到美麗島雜誌社成為黨外運動嘅指揮中心，所以親政權嘅人就專針對美麗島係咁挑釁同刺激，令到兩班人關係好僵。

於是，《美麗島雜誌》就決定喺1979年12月10號國際人權日，喺高雄舉行「人權大會」同示威遊行。

嗰日有成二萬幾人參加集會，點知國民黨政府話係叛亂，出動鎮暴部隊、鎮暴車同催淚彈圍剿集會人仕。

政府暴力鎮壓之後，好多黨外運動主力嘅人都畀政府拉晒，黨外運動一時間可以話停晒。

影響
--

美麗島事件之後，黨外運動可以話無晒，但原本一啲溫和派嘅黨外人士，開始承接黨外運動，變成黨外運動主力。另外，美麗島事件入面畀人拉咗去坐監啲黨外人士嘅家屬，好似姚嘉文老婆周清玉、張俊宏老婆許榮淑，亦成為黨外運動嘅中堅，形成新興嘅黨外勢力。

而喺審判美麗島事件入面畀人拉咗嘅黨外人士度，有一批幫黨外人士辯護嘅律師，亦成為新興嘅黨外勢力之一，呢批人有江鵬堅、陳水扁、蘇貞昌、謝長廷、張俊雄。

呢件事亦令有一批學生同青年，開始關心政治，好似作家林雙不、宋澤萊，亦係新興嘅黨外勢力。

### 民主進步黨成立

黨外人士一直以「黨外選舉後援團」、「黨外中央後援會」呢類組織活動，但始終唔係正式政黨，原因係喺黨禁之下，人民無組黨自由，雖然台灣嗰陣時除咗國民黨，重有民社黨、青年黨，但呢啲黨其實都係幫國民黨做教育工作，根本有等如無。

自從1979年12月爆發美麗島事件之後，黨外運動受到好大打擊。一直等到1986年，新興嘅黨外勢力組成嘅「公政會（全名：黨外公職人員公共政策研討會）」喺唔同地方成立分會，民間亦對組織政黨嘅要求越來越大，於是有班人就唔理黨禁，喺9月28號成立「民主進步黨（簡稱民進黨）」。喺十一月召開第一次全國代表大會，選咗江鵬堅做第一任黨主席。

雖然政府重未解除黨禁，不過喺經過美麗島事件同之後好多新興嘅黨外運動，加上民國政府已經放棄咗軍事滅共觀念，改為民主統一中國，所以民進黨成立嗰陣，政府都由得佢。終於政府喺1987年開放黨禁，而喺開放黨禁之後，新政黨一路係咁成立，到1991年已經有68個登記咗嘅政黨，而民進黨喺咁多政黨之中，一路到而家都係國民黨之外台灣最大政黨之一。

睇埋
--

* 針對2020年香港民主派初選嘅檢控同拘捕：當時有啲傳媒形容事件係「港版美麗島」事件。

拎
-

* 高雄—美麗島事件

參考
--

1. ↑  〈"港版美丽岛"21人覆核保释 全部失败〉. *Radio Free Asia* (英文). 喺2021-03-12搵到.
荔灣湖公園嘅北門，呢棟門係荔灣湖公園嘅正門。
**荔灣湖公園**（粵拼：lai6 waan1 wu4 gung1 jyun4），係廣東省廣州市荔灣區入面嘅其中一間公園，係喺廣州嘅西邊風景比較靚嘅荔枝灣、泮塘湧、荔香園等嘅基礎上開闢出來嘅。

史
-

內文：荔枝灣
呢間公園喺西關荔枝灣畔，民國時期未開闢公園前，就係廣州市度嘅唯一嘅消暑地，唔少人會專登過去扒艇暢遊，夕陽時分啲風情號稱比得上「西子湖邊秦淮河畔」。1930年代初以來，伴隨巴士線開達多寶橋同多寶路等馬路開闢，程天固等市政府官員，就有計劃喺呢度推動開闢公園。初頭係計劃過整公園式馬路，後尾計劃係沿用荔香園舊址，擴大成片地區做荔灣娛樂公園。不過民國政府一路都未有實行。

到咗中共接掌後嘅1958年，卒之喺廣州市人民政府嘅發動下，愛啲市民做義務勞動，嚟到民國時經計劃嘅地方度開工，整出嚟人工湖先，喺1960年，呢噠地先至改咗名叫「荔灣湖公園」，佢嘅掛牌係有由前民盟主席同埋最高人民法院院長沈鈞儒嚟寫咗呢間公園嘅名。係屬於荔灣區級文化休息公園。而呢個地名好西關化，公園附近同入面重有豐富嘅人文景觀。重有附近冇幾遠有間仁威廟同埋荔枝灣涌就喺公園隔離。

概覽
--

### 地理位置

呢間公園東邊靠住龍津路同泮塘路；南邊去到西關口；西邊去到黃沙大道；北邊去到中山八路。

### 面積

呢間公園嘅佔地面積大概400000平方米，其中湖面大概霸咗成間公園嘅三分之二。

### 公園嘅特色同復建

呢間公園喺以湖泊嚟做主體，公園入面有4個湖，佢係由小翠湖、玉翠湖、如意湖、五秀湖呢4個湖嚟組成。

其中公園入面有亭、台、榭、廊、軒、閣呢六個全部都喺碧波嘅綠樹入面，有南國風光嘅氣派。佢重係一棟有遊覽、文體、娛樂、休息喺埋一齊嘅多功能、綜合性公園。公園入面重有好多種遊樂設施、健身場館、國際標準嘅游水池、遊艇、BB樂園等。入面重有飯店、酒廊、小賣部、燒烤場等呢啲服務設施。

喺小翠湖嘅浮香塢度有茶藝樂園。為咗重現舊陣時嘅荔枝灣園林同埋景觀嘅關係，荔灣區政府試過由庫房度掟咗幾百萬蚊，落去喺五秀湖邊整返個仿大清名園——海山仙館嘅大屋，重有兩個水亭同埋兩層樓高嘅展覽大廳。

而五秀湖入面嘅菱洲島已經種嗮荷花同埋荔枝樹，宣稱係恢復咗舊時荔枝灣嘅風景。喺1985年，經過組織公眾嘅推薦同埋專家嘅鑑定，公園入面重揀咗荔灣湖入面嘅八景：花坪舞緣、榕蔭歌聲、玉湖泛舟、荔擁虹橋、仙祠古渡、春波松影，紫微秀徑同埋沙渚菰蒲。而呢八景都係遊覽荔灣湖嘅地方。公園附近重有間廣州市嘅三大園林酒家嘅其中一間酒家——泮溪酒家，呢個都係中外嘅遊客成日都嚟呢度食廣州啲靚嘢嘅。 

### 主要活動場所

呢間公園嘅主要活動場所都係集中喺玉翠湖嘅範圍同埋周邊，入面有各種遊樂、健身器械同埋設備。喺公園嘅南邊重有佔地1755平方米嘅國際標準游水池嘅康樂中心。而喺小翠湖附近嘅浮香塢，依家係名貴花卉、鳥、魚、蟲同埋名家字畫、民間藝術珍品嘅展覽欣賞區。而如意湖附近嘅拾蔭洲就有霧插室同埋組培室，而呢兩個地方都係名貴稀有品種嘅花卉苗木培育欣賞區。喺五秀湖附近重有全市最長嘅貼水長廊，佢係由橋、亭、廊、軒呢四樣嚟組成，全長有192.8米。

### 開放時間

每日06:00—22:30

附近嘅交通
-----

地鐵
5號綫：中山八站

電車
中山八路站、荔灣湖公園西門站

巴士
泮塘站、仁威廟站、中山八路站、石路基站、荔灣湖公園西門站
**林乎加**（1916年12月5號—2018年9月13號）係中華人民共和國政治人物，喺山東長島縣出世。佢曾經擔任中共天津市委第一書記、北京市市長等職位。

1937年，參加山東人民抗日救國軍第三軍、八路軍山東縱隊，擔任政治部部長等職位。1940年起，任魯南區黨委宣傳部部長、泰山地委書記等職位。中華人民共和國成立後，擔任中共浙江省委宣傳部副部長、省委農工部副部長、省委宣傳部部長等。1955年，擔任中共浙江省委副書記、書記處書記。1967年，文化大革命期間遭受到迫害。1977年，擔任中共上海市委書記、天津市委第一書記等職位。1978年，擔任中共北京市委第一書記、北京市市長。1981年，進入中央擔任農業部部長、黨組書記、農牧漁業部部長等職位。

參考
--

1. ↑  林乎加：大学办分校的前前后后 互聯網檔案館嘅歸檔，歸檔日期2016年3月4號，.


|
|  |
| 黨職
 |
| 前任：**吳 德** | **中國共產黨北京市委員會第一書記**1978年10月－1981年1月 | 繼任：**段君毅** |
| 前任：**解學恭** | **中國共產黨天津市委員會第一書記**1978年6月－1978年10月 | 繼任：**陳偉達** |
| 政府職務
 |
| 前任：**吳 德** | **北京市革命委員會主任**1978年10月－1979年12月 | **改稱北京市人民政府** |
| 前任：**新頭銜（新設機構）** | **北京市人民政府市長**1979年12月－1981年1月 | 繼任：**焦若愚** |
| 前任：**霍士廉** | **中華人民共和國農業部部長**1981年1月-1982年5月 | **改稱農牧漁業部** |
| 前任：**新頭銜（新設機構）** | **中華人民共和國農牧漁業部部長**1982年5月-1983年6月 | 繼任：**何 康** |
基綫
**基綫**（英文：baseline），喺英文書法、排版、平面設計同字型設計，係指排版或者寫字嘅時候，撇除下降筆劃，字形底部概念上應該貼住嘅一條綫。基綫喺寫書法嘅時候可以畫出來，作為打稿用嘅一種架生，排版或者做字型設計嗰陣亦都可以顯示出來，但係喺其他情況基本上只係概念上存在。喺排版同平面設計，基綫同基綫之間嘅距離叫行距。

原則上，唔同書寫系統用嘅基綫可以唔同高度，咁嘅做法喺書法可以行得通，但係電腦排版同數碼字型設計用嘅基綫都係用羅馬字母嘅基綫作為標準，所以中日韓書寫系統入面嘅字形都放咗喺基線以下，唔係嘅話，如果版面同時有中文同英文，排出來就會好唔協調，亦即係話喺電腦嘅角度，漢字、假名、諺文通通都有下降筆劃，雖然其實佢哋根本通通都冇。

攷
-

1. ↑  何錦隆 (編). 《英漢印刷及傳訊科技雙解詞典》. 香港: 啟文書局有限公司. p. 27. ISBN 962-336-020-7.
2. ↑  Chung, Younghae (2022年6月). "Copperplate Script". *Classic Calligraphy for Beginners* (美國英文). Quarry Books. Using and Understanding Guidelines. 喺2023年4月22號搵到.
3. 1 2  Bringhurst, Robert (2015). *The Elements of Typographic Style* (加拿大英文) (第4.1版). Seattle, WA: Hartley & Marks. ISBN 978-0-88179-212-6.


|  |  |
| --- | --- |
| Stub icon | 呢篇文字設計有關嘅文係楔位文。歡迎幫維基百科擴寫佢。睇 • 論 • 改 • 歷 |
**志蓮淨苑**（粵拼：Zi3 nin4 zing6 jyun2；英文：Chi Lin Nunnery）係香港一個佛教非牟利慈善團體嘅佛廟。佢會定期咁舉行法會。

志蓮淨苑嘅院址係喺香港九龍鑽石山嘅志蓮道五號。嗰棟院寺堂以仿唐原木結構建築為特色，同周圍嘅斧山公園同南蓮園池結合做大型嘅仿唐建築群，係香港嘅特色建築同景點之一。志蓮淨苑亦係香港唯一嘅「女眾十方叢林」，為咗由各地而嚟嘅女性高僧提供修道場所。

歷史
--

響 1934 年由葦庵法師同覺一法師，喺藍昌源等居士嘅幫手之下，成立咗一所佛教女眾十方叢林，做僧侶清修嘅場地。嗰時好多難民因為國共內戰而走難湧入香港，唔少聚居喺黃大仙同鑽石山嗰頭嘅木屋區，社會福利服務嘅需求好大，所以志蓮淨苑就喺 1948 年搞義學為啲窮嘅細路仔提供教育。1957 年重開埋非牟利嘅孤兒院同老人院，收容啲貧苦無依嘅人。

喺 1988 年 5 月，香港政府因為要起大老山隧道而拆咗志蓮淨苑同周邊嘅木屋區，政府嘅市區重整計劃同熱心人士嘅支持（尤其是係藝術界同演藝界），造就咗志蓮淨苑嘅重建計劃，首先就重建護理安老院、志蓮中心，跟手就係佛寺、學校、同蓮苑。志蓮淨苑嘅重建工程喺 1989 年展開，全部重建工程響 2000 年 5 月 18 日搞掂，並正式咁啟用。

* 護理安老院（左）及志蓮中心（右）護理安老院（左）及志蓮中心（右）
* 佛教志蓮學校佛教志蓮學校

殿堂
--

天王殿
大雄殿
觀音殿
萬佛塔
從東門望向第一進庭園區
連接「南蓮園池」與志蓮淨苑的「山門」的「平橋」，橋柱上寫有遊園的守則，橋下是鳳德道。
志蓮淨苑嘅殿堂係以大唐嘅傳統木構建築做板，採用天然嘅材料，殿堂嘅木構件，都係以榫接嘅方式組合，唔使用釘，比例和諧。殿堂供奉嘅佛菩薩像依據佛經嘅描述，參照盛唐嘅造像風格，厚重端麗，佢哋嘅造型、手印、執持法器都唔同，彰顯諸佛菩薩特有嘅願力同德行。

成個殿堂南、東、西邊設三個大門，分別係「山門」、「東門」同「西門」。整體建築佈局係「三進三重門一院」：

* 第一進（闊66米，深36米）
	+ 山門
	+ 蓮池
	+ 長明燈
	+ 長廊
	+ 天王殿
	+ 鐘樓
	+ 鼓樓

* 第二進
	+ 大雄殿
	+ 客堂
	+ 藥師殿
	+ 祖堂
	+ 觀音殿
	+ 臥佛殿
	+ 淨土經變圖

* 第三進
	+ 葦公紀念堂/五觀堂
	+ 法堂
	+ 藏經樓
	+ 方丈室
	+ 念佛堂

* 一院
	+ 萬佛塔

建築特點
----

志蓮淨苑用盛唐敦煌莫高窟嘅第 172 窟北「觀無量壽經變」圖做佛寺嘅設計規劃藍本，以中軸線做主體佈局，呈現對稱、均衡嘅唐朝建築風格。小部份嘅建築手法採用日本嘅「和樣」形式。全棟建築物完全以檜木打造，是現在世界上最大的手造木構建築群。「西方淨土變」又會嗌做「阿彌陀經變」，估計係敦煌石窟最早出現嘅經變之一，所謂「經變」，即係將佛經嘅內容「變」做圖畫，甚至係雕塑嘅尊像，「西方淨土變」就係用圖畫嚟描述西方極樂世界。

### 山門

山門又嗌做「三門」，即係三解脫門咁解。為面闊三間進深兩間單檐歇山頂，柱頭用出兩跳五鋪作偷心造，令拱出耍頭上承替木，泥道拱承枋隱刻慢拱，補間用蜀柱承散斗。正面心間開板門，兩盡間施直欞窗。

### 天王殿

天王殿的重檐歇山頂和鎏金鴟尾
天王殿嘅設計參考咗敦煌壁畫同埋日本平等院嘅鳳凰堂。面闊五間重檐歇山頂施鎏金鴟尾，上檐三間，用雙抄雙昂四出跳七鋪作承令拱出耍頭，第三跳計心造，泥道拱承枋隱刻慢拱。心間開板門，兩盡間施直欞窗。副階用材就偏細，出檐短於上檐，心間出單材華拱一跳四鋪作，兩補間均出一跳，補間與柱頭泥道拱連為鴛鴦交首拱。盡間稍間之柱用一斗三升把頭絞項造出昂形耍頭。轉角鋪作均與心間同，角縫出批竹角昂。

### 蓮花池

蓮花係佛教嘅法花，係純淨無染咁解。四個蓮花池係跟住「淨土經變圖」展現嘅阿彌陀佛淨土嘅七寶池同八功德水嚟設計。

### 鐘樓、鼓樓

兩樓皆面闊進心一間，無平座層，上施四角攢尖頂飾寶珠。用雙補間，雙抄五鋪作上承令拱唔出頭。拱眼壁開團窠形氣窗，四壁用直欞窗。

### 大雄殿

大雄殿用山西五台山佛光寺東大殿做板，縮七間做五間，並且用推山延長正脊，單檐廡殿頂上施金鴟尾。斗拱鋪作與佛光寺幾乎全同，不同在補間加添了斗子蜀柱於闌額上承第一層枋，枋間不用散斗。柱頭鋪作為雙抄雙下昂七鋪作令拱替木出耍頭，第二跳計心承泥道拱慢拱，扶壁用泥道拱慢拱合兩組。補間為蜀柱承枋，出兩跳，第一跳承駝峰，第二跳承令拱耍頭。心間石兩稍間開板門，兩盡間係直欞窗。

南蓮園池
----

內文：南蓮園池
同志蓮淨苑對應嘅南蓮園池係一座古式園林，面積達三點五萬平方米，山、水、林木同建築小品嘅建設同佈局，都係依照大唐嘅風格，南蓮園池以每年一蚊嘅象徵式收費委託志蓮淨苑管理、營運同保育。除咗咁，志蓮淨苑亦都負責公園嘅設計、監督建造同埋日常維修工作。

睇埋
--

* 日本建築
* 香港建築

攷
-

1. 1 2  郭錦鴻 (2008–11). 〈特色以外—志蓮淨苑布局對人文精神的體現〉. 《香港佛教》網站. 原著喺2010-06-12歸檔. 喺2012-08-13搵到. `{{cite web}}`: Cite has empty unknown parameter: `|coauthors=` (help)CS1 maint: date format (link)
2. ↑  志蓮淨苑 日本平等院風情HK 港生活

出面網業
----

|  |  |
| --- | --- |
|  | 維基同享有多媒體嘅嘢： **志蓮淨院** |

* 志蓮淨苑官方網站
* 志蓮淨苑"木"導賞 綠色廣場
* 明報: 志蓮保安和遊人守則
* 志蓮投資勁蝕5298萬《明報》2011-03-05
**參與式設計**caam1 jyu5 sik1 cit3 gai3（英文：**participatory design**）係設計上會用到嘅一種方法，亦可以係設計研究一種，顧名思義重點在於「畀啲持份者參與設計過程」。

參與式設計同一般嘅設計做法一樣，以「設計出一件似樣嘅產品」做最終目標。喺參與式設計當中，研究者會邀請啲持份者－例如喺遊戲設計當中，「持份者」可能包括遊戲設計團隊成員、隻遊戲嘅 fan 史同埋「未玩過呢類遊戲但有興趣」嘅人... 呀噉。設計者會一路做設計，一路畀持份者睇同試用件產品，途中一路用面試研究等嘅方法攞持份者意見，觀察持份者對件產品嘅觀感。

不過，持份者嘅角色唔淨只係對件產品有感受同埋畀意見咁簡單，佢哋仲有機會主動噉參與－設計者好多時會畀持份者有機會提出佢哋有關「件產品可以點改」嘅諗頭，會畀持份者（例如）畫一啲（業餘級數嘅）圖像嚟表達佢哋嘅諗法。

睇埋
--

* 市場研究

攷
-

1. ↑  Spinuzzi, C. (2005). The methodology of participatory design (PDF). *Technical communication*, 52(2), 163-174.
2. ↑  Muller, M. J. & Kuhn, S. (1993). Participatory design (PDF). *Communications of the ACM*, 36(6), 24-28.

|  |  |
| --- | --- |
| Stub icon | 呢篇**參與式設計**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**基里爾字母**，又叫做**斯拉夫字母**、**基利爾字母**、**基立爾字母**（俄文：кирилли́ческий алфави́т或者кири́ллица，轉寫：kirilličeskij alfavit或者kirillica），係喺斯拉夫語族大多數民族入邊通行嘅字母書寫系統。喺2011年，用呢套字母系統做標準書寫形式嘅語言，講嘅人口就有差唔多2.5億人，佢仲係歐洲第三多人用嘅字母，排喺拉丁字母同希臘字母後面。白俄羅斯、保加利亞、波黑、俄羅斯、哈薩克、吉爾吉斯、北馬其頓、蒙古國、黑山、塞爾維亞、塔吉克、烏克蘭、烏茲別克同土庫曼都用基里爾字母去寫佢哋嘅官方語言，但係而家哈薩克政府決定棄用基里爾字母，改用拉丁字母；蒙古政府就決定喺2025年前恢復使用傳統蒙古字，但就唔會一刀切噉廢除斯拉夫蒙文（中文：蒙古语西里尔字母），而係會兩隻一齊用。

歷史
--

基里爾字母源於格拉哥里字母，而格拉哥里字母脫胎自希臘字母，基里爾字母普遍認為係由基督教傳教士聖基里爾（希臘文：Κύριλλος；教會斯拉夫文：Кѷриллъ；827年–869年）同聖梅篤丟斯（希臘文：Μεθόδιος；教會斯拉夫文：Меѳодїи）喺9世紀為咗喺斯拉夫民族傳播基督教（嗰時東西教會重未正式分裂）方便所創立嘅，俾斯拉夫民族廣泛採用，因此有時亦都叫做斯拉夫字母。早期忌基里爾字母又叫做古斯拉夫文字母（而今忌斯拉夫字母經過修改）。

使用情況
----

用基里爾字母忌國家  

     基里爾字母係唯一嘅官方文字
     基里爾字母同其他文字都係官方文字
     基里爾字母唔係官方文字，但都有好多人用
     無用到基里爾字母
而今用基里爾字母忌文字大多數係斯拉夫語族忌語言，包埋俄文、烏克蘭文、魯先文、白俄羅斯文、保加利亞文、塞爾維亞文、馬其頓文等。

而屬於斯拉夫語族西斯拉夫語支忌索布文、波蘭文、捷克文同埋斯洛伐克文等，就不朽都寫拉丁字母。

屬於西南斯拉夫語支忌塞爾維亞文、克羅地亞文同埋波斯尼亞文，原本俾人睇成係同一種語言，但係因為宗教同族裔等原因分立成三種語言。克羅地亞文同波斯尼亞文寫拉丁字母，塞爾維亞文就同時寫基里爾字母同拉丁字母。

喺1930年前後，蘇聯為其國境入邊好多忌少數民族改革文字，用基里爾字母替代原來忌少數民族文字字母（通常係阿拉伯字母），所以而今原來蘇聯國境入邊好多民族文字用基里爾字母。其中使用人口較多忌語言有哈薩克文、塔吉克文、吉爾吉斯文、維吾爾文、巴舒閣文、楚華殊文、車臣文、卡白達文、馬里文、阿華勒文、烏德穆勒特文等。1946年蒙古人民共和國忌文字亦都推行改用咗基里爾字母，直到1990年代蒙古國建立之後舊忌蒙文書寫方式先至用返。

阿塞拜疆文、格魯吉亞文、土庫曼文、烏茲別克文等文字曾經用基里爾字母改造，喺脫離蘇聯獨立之後又恢復返自己原來忌文字。喺俄羅斯聯邦入邊，車臣共和國用忌車臣文同韃靼斯坦共和國用忌韃靼文，原來念著改寫拉丁字母，但係俾蘇聯同俄羅斯政府阻著。

蘇聯亦都曾經幫摩爾達維亞忌文字（「摩爾達維亞文」）改寫西里爾字母，但係摩爾多瓦獨立之後，多數摩爾多瓦人覺得摩爾多瓦文并唔存在，而渠等使用忌係羅馬尼亞文。

字母
--

基里爾字母傳到東斯拉夫同南斯拉夫入邊，用嚟寫渠忌語言，包埋古東斯拉夫語。

今日大部份基里爾字母都係一個字母對應一個音，祇有少量嘅語言之間嘅差別。

古基里爾字母| А | Б | В | Г | Д | Е | Ж | Ѕ | Ꙁ | И | І | К | Л | М | Н | О | П | Р | С | Т | Ꙋ | Ф |
| Х | Ѡ | Ц | Ч | Ш | Щ | Ъ | Ꙑ | Ь | Ѣ | Ꙗ | Ѥ | Ю | Ѫ | Ѭ | Ѧ | Ѩ | Ѯ | Ѱ | Ѳ | Ѵ | Ҁ |

  


| 基里爾字母表 |
| --- |
| А/a/ | Б/b/ | В/v/ | Г/g/ 或 /h/ | Ґ/g/ | Д/d/ | Ђ/ʥ/ | Ѓ/gʲ/ 或 /dʑ/ | Е/je/ | Ё/jo/ | Є/ʲje/ | Ж/ʒ/ |
| З/z/ | З́/ʑ/ | Ѕ/ʣ/ | И/(j)i/ | І/i/ | Ї/ʲji/ | Й/j/ | Ј/j/ | К/k/ | Л/l/ | Љ/lʲ/ | М/m/ |
| Н/n/ | Њ/nʲ/ | О/o/或/ɔ/ | П/p/ | Р/r/ | С/s/ | С́/ɕ/ | Т/t/ | Ћ/ʨ/ | Ќ/kʲ/ | У/u/ | Ў/ŭ/或/w/ |
| Ф/f/ | Х/x/ | Ц/ʦ/ | Ч/ʧ/ | Џ/ʤ/ | Ш/ʃ/ | Щ/ɕ/ | Ъ硬音符 | Ы/ɨ/或/ɯ/ | Ь軟音符 | Э/ɛ/ | Ю/ju/ |
| Я/ja/ |  |  |  |  |  |  |  |  |  |  |  |
| 非斯拉夫語族字母 |
| Ӏ/'/ | Ә/ə/ | Ғ/ɣ/ | Ҙ/ð/ | Ҫ/θ/ | Ҡ/q/ | Қ/q/ | Җ/tʂ/、/tɕ/、/dʒ/、/dʑ/、/ʑ/或/dʒ/ | Ң/ŋ/ | Ҥ/ŋ/ | Ө/ɵ/ | Ү/y/ |
| Ұ/ŭ/ | Һ/h/ | Ҳ/ħ/、/χ/或/h/ |  |  |  |  |  |  |  |  |
| 曾經用過嘅基里爾字母 |
| ꙖIota化嘅A | ѤIota化嘅E | Ѧ小Yus | Ѫ大Yus | ѨIota化嘅小Yus | ѬIota化嘅大Yus | ѮKsi | ѰPsi | ꙞYn | ѲFita | ѴIzhitsa | ѶIzhitsa okovy |
| ҀKoppa | ѸUk | ѠOmega | ѾOt | ѢYat |  |  |  |  |  |  |  |

電腦編碼
----

### KOI-8 編碼

KOI-8 編碼系列係喺Unicode 興之前好興忌西里爾字母電腦編碼，主要有 KOI8-R（俄語）、KOI8-U（烏克蘭語）等版本。請睇 KOI-8。

### ISO 8859-5 編碼

ISO 8859-5 編碼係國際標準化組織制訂忌西里爾字母電腦編碼，但係使用率卻毋夠KOI-8。請睇 ISO/IEC 8859-5。

睇埋
--

* 蒙古語

睇多啲
---

* Ivan G. Iliev. Short History of the Cyrillic Alphabet. Plovdiv. 2012. Short History of the Cyrillic Alphabet

1. ↑  А. Н. Стеценко. *Хрестоматия по Старославянскому Языку*, 1984.
2. ↑  Cubberley, Paul. *The Slavic Alphabets*, 1996.
3. ↑  Ꙃ嘅變體
4. ↑  ОУ嘅變體
5. ↑  ЪИ嘅變體
6. ↑  Lunt, Horace G. *Old Church Slavonic Grammar, Seventh Edition*, 2001.
武田信玄嘅畫像，由歌川國芳繪畫
**武田信玄**（1521年12月1號—1573年5月13號、大永元年十一月初三—元龜4年四月十二、拚音：たけだ　しんげん、羅馬字：Takeda Shingen）係日本戰國時代甲斐國嘅大名。佢阿爸係武田信虎，阿媽係大井信達嘅女大井之方。佢細個嗰陣嘅名係**太郎**，元服之後改名為**晴信**，後來改名為**信玄**。由於佢無論喺軍事或政治上都有出色嘅判斷，後世稱佢為**甲斐之虎**。

少年時期
----

佢係甲斐國出世，幼名太郎，當佢進行元服後，改名為晴信，不過佢嘅阿爸信虎唔重視佢，佢比較睇實信玄的細路武田信繁，激發佢對父親嘅不滿。終於喺1541年佢終於同家老板垣信方同埋甘利虎泰推翻阿爸，信虎被迫出走到駿河國嘅今川家，佢要係嗰度過啲隱居嘅生活。據講嘅理由係佢實行暴政，受唔到人民歡迎。

信濃攻略
----

喺將信虎趕出甲州後，後玄開始調整佢嘅軍事計劃，佢率先利用高遠賴繼，迫佢叛變，然後聯手將諏訪氏消滅，其後將附近嘅小勢力相繼消滅，不過喺面對猛將村上義清下，曾令信玄輸過兩次，令信玄損失不少大將，好在真田幸隆決意幫信玄之下，利用計仔奪得砥石城，取得優勢。終於1553年迫到義清放棄葛尾城，以後要靠長尾景虎嘅力量反抗信玄。

川中島合戰
-----

自從村上義清向長尾景虎（後來嘅上杉謙信）要求幫手，根據甲陽軍鑑記載，長尾（上杉）同武田軍在川中島交過五次手，當中以第四次川中島之戰最為出名，兩軍總大將喺呢場戰爭見過面，而且仲短兵相接，但自從上杉軍喺第五次川中島之戰後，由於要應付內亂，所以冇再入侵武田的領地。

信玄嘅晚年
-----

信玄改攻上野國嘅箕輪城，之後守將長野業正曾六次打低信玄嘅軍隊。不過1561年業正死咗，由佢個仔長野業盛繼承，1566年終於攻陷箕輪城。其後信玄因應今川氏真嘅支援，到達駿府城，但係因為德川同北條聯軍軍力龐大，最終令信玄撤退。冇耐，武田、今川同北條三國之間同盟瓦解，令到信玄有理由進攻駿府，先搞掂今川氏真後，再同時對北條進攻，軍隊曾經一度包圍小田原城，不過信玄取消包圍，喺三増峠大勝北條軍，不過佢察覺德川家康有意東征，喺攻略北條唔成後，加上喺北條氏康死後，決意與北條同盟，決定向西進攻，佢嘅目的係上洛，加上佢同足利義昭等勢力形成咗信長包圍網，而且義昭不斷催促下，決定派遣大量兵馬出征，1572年12月，喺三方原大敗德川軍，史稱三方原之戰，但係佢喺第二年因為病發嘅關係，軍部向西返回，最終佢喺信濃國伊那郡國館途中病死，死因係肺癆。死後由勝賴繼承家督。

人物
--

* 「其疾如風　其徐如林　侵掠如火　不動如山」一般稱為風林火山，佢係最能代表武田軍嘅象徵，當信玄讀咗孫子兵法後，決定以這一句作為代表。
* 家中設有甲州法度之次第，以使統治領地。
* 內政能力非常高，積極開發金山，就算信玄領土喺內容，都嘗試同南蠻貿易，引入南蠻技術。

家臣同一門
-----

* **武田四天王**：板垣信方、甘利虎泰、飯富虎昌、小山田昌辰

* **武田四名臣**：馬場信房、内藤昌豐、高坂昌信、山縣昌景

* **武田二十四將**：飯富虎昌、横田高松、板垣信方、土屋昌次、甘利虎泰、小幡虎盛、山縣昌景、秋山信友、穴山信君、真田幸隆、馬場信房、原昌胤、武田信繁、武田信廉、小幡昌盛、一條信龍、真田信綱、多田滿賴、小山田信茂、内藤昌豐、三枝守友、高坂昌信、原虎胤、山本勘助。（有唔同講法）

  

### 妻妾

* 正室：上杉朝興之女、三條夫人
* 側室：諏訪御料人、油川夫人、禰津夫人

### 子女

* 大仔：武田義信
* 二男：海野信親
* 三男：西保信之
* 大女：黃梅院--北條氏政
* 二女：見性院
* 三女：武田真理
* 四男：武田勝賴
* 五男：仁科盛信
* 四女：桃由童女
* 六男：葛山信貞
* 五女：武田菊姬
* 六女：武田松姬
* 七男：安田信清

書藉
--

* 甲陽軍鑑

登場作品
----

|  |  |
| --- | --- |
|  | 維基同享有多媒體嘅嘢：**Takeda\_Shingen** |

* 軍事指南

* 電影影武者
* 小說版武田信玄（新田次郎著）
* 大河劇武田信玄

|  |  |
| --- | --- |
| 權威控制 | 
* WorldCat
* VIAF: 8226337
* LCCN: n80139148
* ISNI: 0000 0000 2410 549X
* GND: 120773856
* SUDOC: 110287622
* NDL: 00507087
* BNE: XX5632137

 |
搵緊同名電影系列嘅話，請睇〈**家有囍事系列**〉。
套戲嘅 VCD 封面，由廣視娛樂公司發行
《**家有囍事**》（All's Well End's Well）係香港喺1992年出嘅電影，亦係農曆新年嘅「囍事系列」賀歲片之一。

電影資料
----

### 制作

* 出品機構：永高電影製作有限公司、東方電影有限公司
* 導演：高志森
* 編劇：谷德昭、蔡婷婷
* 主演：張國榮、周星馳、黃百鳴、張曼玉、毛舜筠、吳君如、關海山、李香琴、陳淑蘭……等。

### 人物簡介

故事係現代背景嘅喜劇。

常氏一家係一個大家庭，屋企除咗有老父老母兩個老人家之外，重有大哥**常滿**，二佬**常騷**，同埋拉仔**常歡**；除此之外重有常滿個老婆**程大嫂**，同埋間唔中嚟常家滾搞兼幫老人家按摩嘅表姑媽**梁無雙**。

常老先生同常老夫人係一對面懵心精嘅活寶貝；平時呆若木雞扮老人癡呆，成日問非所答，日日就淨係識得對住部電視機，但係有時又心水清到冇人有，真係冇人知佢哋幾時係清醒，幾時係癡呆。

大佬常滿老成持重，係白領一族，亦係常家嘅支柱，日出而作日入而息，係一個放咗工都唔會有咩應酬嘅人；佢個老婆程大嫂係一個賢良淑德，持家有道又孝順翁姑嘅好新抱，不過因為唔需要點應酬，唔駛點見人，所以搞到成個超級黃面婆咁款，有時咀邊重會有鬚根。

二佬常騷係一個女人型，未婚，係社區中心教插花，個人姿整不特止，連睇嘢嘅眼光都係由女性角度出發，佢嘅鬥氣冤家就係佢嘅表姑媽梁無雙；無雙係常氏幾兄弟嘅表姑媽，係兩個老人家嘅表姐，但係其實佢好後生，同常騷差唔多大，只因為上一輩好晚年先生佢，所以年紀細輩份大，可能亦因為咁，佢嘅個性好剛烈，成個男人頭咁，同常騷正正係兩極唔同嘅人。

拉仔常歡係一個電台嘅唱片騎師，同時亦係一個花心情聖，成日週圍識女仔，專氹人上床，係一個冇道德觀念嘅情場浪子，而且成日恃住自己係孻仔多人o錫就肆無忌憚。

重有一個女仔叫**何里玉**，係常歡喺電台節目裏面嘅忠實聽眾；為人神經質，極忠於美國荷里活文化，嗰期有乜嘢荷里活嘅新戲上演，佢就會學足人哋嘅造型同埋談吐。

另外重有一個專做人情婦嘅**Sheila**，成日渴望嫁入豪門可以做少奶奶、金絲雀，實行唔憂食唔憂住。

### 劇情大綱

開頭嘅劇情分開幾路發展：

常歡喺電台遇到佢嘅忠實聽眾何里玉，但係何里玉覺得佢喺空氣中嘅聲音同真人嘅內涵有好大出入，完全唔係想像中咁激情浪漫，於是阿歡想盡辦法去以荷里活電影嘅扮相嚟同何里玉相襯，企圖得到阿玉嘅肉體。

另一方面，大佬常滿開始覺得屋企個黃面婆冇乜趣味，有時帶出街重會失禮自己，於是喺出面搵咗個情婦 Sheila；後嚟 Sheila 不擇手段咁殺入常家，迫走咗程大嫂，而 Sheila 就直頭入主咗常家。

常騷方面，成日同無雙表姑媽鬥氣，梁無雙為咗激常騷，走去常騷做嘢嗰間成人社區中心教腳底按摩實行打對台；後來無雙表姑媽去到常家，俾兩個老人家撩打台灣麻雀，三缺一就搵埋阿騷開檯，點知無雙一家輸三家慘敗，因此極唔順氣而令到同阿騷嘅敵對氣氛加劇。

常歡喺日本同何里玉一夜情之後，返到嚟香港就另結新歡，終於有次喺屋企俾痴情嘅阿玉撞破佢同另外一個女仔光脫脫咁喺房入面，常歡因此而俾兩個女仔圍攻，喺閃避嘅時候意外咁俾樹上面嘅鵪春蛋扑中咗未埋口嘅腦筍，令佢患上咗「無定向喪心病狂間歇性全身機能失調症」嘅罕見精神病；呢種病令患者嘅情緒完全失控，行為亦無跡可尋，有時會精神分裂，有時會癲癎，有時會抑鬱，重會有自殺傾向……等等；阿歡身邊嘅女朋友因為咁而走晒，但係心有不甘嘅何里玉就扮成咗私家看護，去常家假借照顧阿歡而搵機會報仇，點知阿玉同 Sheila 都俾阿歡嘅無定向病玩到發神經；阿玉因為報唔到仇而十分之沮喪，正要入房搵阿歡告別嗰時，見到阿歡特登整咗份禮物送俾佢，令佢大為感動而施展阿歡嘅接吻絕招**巴黎鐵塔反轉再反轉**，令阿歡大量谷血上腦，就係呢一吻令到阿歡個病好返。

程大嫂出走之後，去咗一間卡啦OK夜總會度做打碟兼陪唱，開頭成個師奶咁款搞到自己無客要，後來經阿騷點化之後，就決定發奮圖強改頭換面而變成一個冶艷女郎；有一次常滿咁啱嚟呢間夜總會同日本仔傾生意而撞到程大嫂，佢見自己個老婆變得咁正斗，就想追返自己老婆，甚至當佢係情婦都願意；原來自從阿 Sheila 入咗常家之後，個個月使錢好似倒水咁，買衫買嘢都使成十幾萬（港元），又唔識做家務搞到屋企一鑊泡，搞到老人家同埋屋企人都有怨言，所以呢一刻常滿發覺原來自己個老婆先至係好嘢；不過程大嫂心裏面雖然都好想重修舊好，但係又好嬲常滿當初咁對佢，所以拒絕咗常滿嘅追求。

到咗兩個老人家喺屋企擺大壽嘅日子，親朋好友都嚟常家祝賀，而常騷鍾情嘅表妹**婉君**同無雙表姑媽鍾情嘅表哥**家明**都有嚟賀壽，重即場宣佈咗婚事，可惜兩個鬥氣冤家嘅「愛人結婚了，新郎新娘不是我」，兩個人閃咗入房度一齊喊，繼而惺惺相識，開始咗段新嘅情侶關係。

後來何里玉亦都嚟到常家賀壽，點不知入去見到常歡俾大班女仔圍住細聲講大聲笑，正當發脾氣想走嘅時候，阿歡個頭又俾嘢扑親而搞到再次癲癎，身邊啲女仔即刻唔見晒，但係阿玉就好緊張咁即刻扶咗佢上房；原來阿歡係扮癲嚟睇吓邊個先係真心，於是兩個人個心就咁就走埋咗一齊。

程大嫂都有返嚟賀壽，常滿一見到大嫂就即刻想挽留佢，但大嫂仍然不為所動；Sheila 睇見常滿對以前個老婆咁留戀，即刻發晒脾氣話要離開常滿走去新加坡做人情婦。大嫂走咗，Sheila 又走埋，最後剩低常滿一個人飲悶酒……

兩個老人家見到咁情況，唯有親自出馬，帶住阿騷阿歡兩對情侶一齊操到去卡啦OK，幫大佬搵返程大嫂返屋企，故事就咁而大團圓結局。

### 主要出場人物同埋演出者

* 常滿：黃百鳴
* 常騷：張國榮
* 常歡：周星馳
* 常老先生：關海山
* 常老夫人：李香琴
* 程大嫂：吳君如
* 梁無雙：毛舜筠
* 何里玉：張曼玉
* Sheila：陳淑蘭
* 同阿歡喺房度偷情嘅女仔：李麗珍
緋荔榭
**緋荔榭**（英文：**Felix Villa**）又叫**緋麗榭**、**福利別墅**，係香港一座西式平房，業主係香港大學，喺香港島摩星嶺摩星嶺道61號，喺1922年起，現已被列評為香港三級歷史建築。

史
-

緋荔榭喺1922年起，起初係英國商人Felix Alexander Joseph名下嘅住宅，香港大學喺1957年買入該宅並將佢改做職員宿舍，而家改做出租用途，月租大約18萬至22萬港元，8個單位之中，有其中5個租出。

租用過嘅名人，包括歌手張敬軒，佢用咗2年時間至成功租住到，但由於租約期滿，佢亦都想儲錢置業，所以喺2015年7月1號搬去一個平啲嘅地方住。佢住嗰兩年半期間，佢曾經外借單位畀好友容祖兒拍攝《七不思議》音樂影片（MV），搬走前五日拍攝《過客別墅》音樂影片（MV）。張敬軒後來製作咗《Felix - Me & Mr. Cheung》專輯，紀念喺度居住嘅時光。

建築特色
----

緋荔榭係古典復興式同西式建築，樓高3層，設有圓形窗台、煙囪同露台。建築有8個住宅單位，每個單位嘅面積大約三千平方呎。

參考
--

1. ↑  〈【專題】張敬軒古老別墅曝光！想住古蹟有咩計？〉. 地產站. 2013年5月30號.
2. ↑  〈張敬軒好出奇訪問〉. 2015年7月15號. 原著喺2018年3月13號歸檔. 喺2018年3月5號搵到.
3. ↑  容祖兒七不思議MV 訪問
4. ↑  容祖兒 - 七不思議

* 歷史建築租貴市場細 業主寧出售重建，《明報》，2013年7月7號

出面網頁
----

* 一樓一古:宅在摩星嶺文物屋
基督新教喺香港係其中一個主要宗教。根據香港政府喺2016年5月發佈嘅資料，現有香港基督新教信徒大約有48萬，會堂達1450間，大小宗派逾70個。除了唔少本土宗派外，一啲主要國際宗派同傳教機構都有喺香港組織，包括基督復臨安息日會、聖公會、浸信會、宣道會、播道會、信義會、循道衞理聯合教會、五旬節宗同救世軍。

基督新教團體喺香港教育、醫療同社會福利工作，有好大程度參與嘅參與。而家香港有兩個主要基督新教團體，負責促進教會之間嘅合作，包括香港華人基督教聯會同埋香港基督教協進會。

基督新教喺香港嘅政治地位
------------

佢哋喺香港經由香港基督教協進會嘅抽籤機制之下，喺香港選舉委員會入面一啲席位。2021年北京未經諮詢或香港人同意，強行修改香港選舉制度之後，呢個機制會產生10席選委。

香港唔少政治人物都係基督徒，而比較強調自己基督徒身份，甚或有教會職守嘅就有黃成智、涂謹申、梁美芬、龐愛蘭、管浩鳴等。

有部份主流教會亦會對一啲香港社會議題發聲，但立場多數傾向政府。

另外，喺引發香港反送中運動嘅香港女子臺灣遇害案入面，管浩鳴一直擔當兇手陳同佳嘅發言人，亦因為咁，管浩鳴受到一啲香港市民嘅批評。

參考
--

1. 1 2  〈香港便覽 - 宗教與風俗〉 (PDF). 原先內容歸檔 (PDF)喺2021年10月26號. 喺2021年10月26號搵到.
2. ↑  〈香港特別行政區完善選舉制度 - 選舉委員會產生辦法〉. *www.cmab.gov.hk*. 原先內容歸檔喺2021-04-13. 喺2021-10-26搵到.
3. ↑  〈陳同佳出獄近兩年未赴台 潘母中秋發訊倡在港審理 斥警保護「殺人犯」 促陳親自回應 | 立場報道 | 立場新聞〉. 《立場新聞 Stand News》. 原先內容歸檔喺2021-10-26. 喺2021-10-26搵到.
裕熙園
**裕熙園**（**Yue Hei Yuen**）係香港一屋苑，係住宅項目，喺香港島太平山頂。園有一排五間獨立屋，響貝璐道四號。裕熙園建築面積，一伙四千三百平方呎，自設私人泳池，兼有前後花園、車位咁，家下地產估價市值每伙至少四億港紙。屋名分叫ABCDE，當中A屋B屋係相連，係前香港特別行政區行政長官梁振英所有。

僭建醜聞
----

裕熙園A屋及B屋，業主梁振英遭人揭發僭建，共六七處之多，成爲醜聞。梁振英競選香港特別行政區長官時，聲明佢居所，有專業人士證明，毫無僭建之處。因爲前言不對後語，如今變咗誠信醜聞。

屋係梁振英夫婦，一九九九年，以有限公司名義買入。

二零一二年六月廿號，明報揭發梁振英居所，僭建一百一十平方呎玻璃棚。梁認之前係木花棚，收尾白蟻蛀，改建金屬加玻璃結構，話唔記得向屋宇署入則申請，係「無心之失」，無意違例；重即刻拆晒。不過香港立法會議員梁家傑認為梁戶主「無資格」做香港特首。

六月廿二號，明報又報，有其他僭建。此事引來大量記者守候，並有新聞社租吊雞車拍攝梁振英大宅。

梁氏報稱先前已知部份僭建，因競選事忙，暫唔理住。又稱部份僭建，係之前業主留低。又講雖然係測量師，負責估值，不過唔識睇僭建。不過呢啲講法，引來更多質疑。

附近
--

* 加列山道
* 山頂道
* 英基學校

參考
--

1. ↑  〈梁振英山頂豪宅僭建 認「無心之失」即拆 議員轟存心欺騙〉. 原著喺2013年1月5號歸檔. 喺2012年6月23號搵到.
2. ↑  〈梁振英大話冚大話　罪犯欺君〉. 原著喺2020年3月28號歸檔. 喺2012年6月24號搵到.
**緊急疏散**gan2 gap1 so1 saan3（英文：**Emergency evacuation**）定義係指「喺一笪地方有危險嘢（例如火燭或者有毒氣體泄漏呀噉）嗰陣，要笪地方嘅人有咁快得咁快移去安全地方」嘅相關工作。

電腦模擬
----

睇埋：個體為本模型
「緊急疏散要點做？」係唔少社會科學家關注嘅一個課題，對建築設計嘅安全考量嚟講亦好重要。

社會科學家好興用個體為本模型（ABM）研究人緊急疏散嗰陣嘅行為。佢哋會將每個人視為一個個體，當佢哋傾向會按某啲法則郁動，並且行個 ABM 睇吓「如果啲人按噉噉噉嘅法則郁動，佢哋走起火警上嚟會出現點嘅情況」。

例：2018 年火燭疏散 ABM 研究
喺 2018 年，有班科學家就做咗份研究，模擬一棟建築物火燭嗰時啲人嘅疏散情況，用 GAMA 平台嚟做模擬，個模型大致係噉嘅：

```
 設 {\displaystyle n\_{1}} 個人（evacuee），每個都具有：（1）
   位置值
   行為模型，個模型包括「聽到火警鐘響就會開始疏散」等嘅多條法則，仲有搵路演算法教佢郁動
   個值表示生命（potency），如果佢掂到火或者濃煙，生命值會跌，生命值變 0 佢就會死
   個值表示佢走得有幾快（speed）
   如果個人離開咗棟建築物，佢就算係安全
 設 {\displaystyle n\_{2}} 個火頭，每個都具有：
   （初始化嗰陣係隨機設定嘅）位置值
   個值表示佢擴散得幾快（propagation speed）
 設 {\displaystyle n\_{3}} 股濃煙，每個都具有：
   位置值
   會由火度產生出嚟
 設 {\displaystyle n\_{4}} 個火警鐘，每個都具有：
   位置值
   一個範圍，一旦有火或者濃煙進入佢嘅範圍，佢就會響
   個持久值，表示個鐘會響幾耐
 
 設 {\displaystyle t}（時間）= 0；（2）
 
 While 場模擬行緊，（3 同 4）
   Foreach 個體（包括人、火頭、濃煙同火警鐘）
     按個個體啲法則，更新佢嘅狀態
   {\displaystyle t} 上升 1；（5）
```

一棟建築物嘅平面圖；想像棟建築物入面每個人都係幅平面圖上面嘅一點，識得按某啲法則郁動，噉火燭起上嚟啲人能唔能夠及時逃生呢？
有咗好似上述噉嘅模型，研究者就可以攞住好多唔同嘅建築物平面圖，試行個模型，解答「如果棟建築物嘅設計係噉噉噉，（假設啲人冚唪唥都會跟住啲法則疏散）火燭嗰陣會有幾多人死？」噉嘅問題。然後佢哋仲會同建築師等嘅人員合作－例如想像有班建築師要設計一棟建築物，佢哋諗咗好幾個方案出嚟，跟住就需要決定採用邊個方案；佢哋可以同每個方案都行一次模擬，模擬嗰套方案有幾安全（安全 = 火燭嗰陣死得人少），就可以幫手決定「邊套方案比較好」。

睇埋
--

* 建築設計，建築物嘅設計往往要考慮「發生危險嘢嗰陣，啲人容唔容易疏散」嘅問題。
* 走火警

參攷
--

1. ↑  Aguirre, B. E. El-Tawil, S. Best, E. Gill, K. B. & Fedorov, V. (2011). Contributions of social science to agent-based models of building evacuation. *Contemporary Social Science*, 6(3), 415-432.
2. ↑  Kuligowski, E. D. Peacock, R. D. & Hoskins, B. L. (2005). *A review of building evacuation models*. Gaithersburg, MD: US Department of Commerce, National Institute of Standards and Technology.
3. ↑  Aguirre, B. E. El-Tawil, S. Best, E. Gill, K. B. & Fedorov, V. (2011). Contributions of social science to agent-based models of building evacuation (PDF). *Contemporary Social Science*, 6(3), 415-432.
4. 1 2 3  Kasereka, S. Kasoro, N. Kyamakya, K. Goufo, E. F. D. Chokki, A. P. & Yengo, M. V. (2018). Agent-Based Modelling and Simulation for evacuation of people from a building in case of fire. *Procedia Computer Science*, 130, 10-17.
**格物致知**即係喺研究事物嘅過程入面得到知識或者良知，呢個係中國古代儒家思想入面一個重要嘅概念。《現代漢語詞典》解釋做：窮究事物嘅原理法則然後總結成理性知識。

理論史
---

「格物致知」最早記載嘅係《禮記‧大學》：「古之欲明明德於天下者，先治其國。欲治其國者，先齊其家，欲齊其家者，先修其身。欲修其身者，先正其心。欲正其心者，先誠其意。欲誠其意者，先致其知。致知在格物。」《易傳·說卦傳》亦都有寫：「窮理盡性，以至於命。」

到咗宋代，理學家程顥、程頤同埋朱熹等人，進一步將呢個意理發揚開去，將「格物致知」視為求學做人嘅重要功夫。程頤講：「今日格一物，明日格一件。積習既多，然後脫然自有貫通處。」朱熹亦都有話「所謂致知在格物者，言欲致吾之知，在即物而窮其理也。蓋人心之靈莫不有知，而天下之物莫不有理，惟於理有未窮，故其知有不盡也。是以《大學》始教，必使學者即凡天下之物，莫不因其已知之理而益窮之，以求至乎其極。」

但係，宋明儒學入面嘅另一個分支陸王心學就對「致知」提出咗唔同嘅睇法，喺宋代嗰陣，陸九淵曾經認為朱熹對「格物致知」嘅理解方法令到個系統「支離破碎」。而明朝嗰陣，王陽明就喺《大學問》寫咗呢一番說話：「『致知』云者，非若後儒所謂充擴其知識之謂也，致吾心之良知焉耳。良知者，孟子所謂『是非之心，人皆有之』者也。是非之心，不待慮而知，不待學而能，是故謂之良知。」

明代羅欽順認為，「格物」就係人對於外界事物嘅認識，亦即係「學問為主，而思辨輔之」。「致知」，就係當人進行思辨時所產生嘅理性活動，以「思辨為主，而學問輔之」。如果冇咗格物，唔去接觸外界事物，呢個認識就只不過係空想；冇咗致知，就會被各種事物嘅現象迷惑，所以呢兩樣嘢一定要互相補足。

根據魯迅喺《吶喊》嘅自序入面記載，喺清末嘅洋務學堂入面，將物理、化學呢啲學科叫做「格致」，亦即係格物致知嘅簡稱。

睇埋
--

* 儒家
* 新儒家
* 程朱理學

參考文獻
----

1. ↑

延伸閱讀
----

維基文庫中嘅相關文本： 《欽定古今圖書集成·理學彙編·學行典·致知部》，出自《古今圖書集成》
陰澳木塘
**陰澳**（粵拼：jam1 ou3，英文：Yam O）係香港大嶼山東北一個長袋形港灣。最入面叫做**陰澳叾**（Yam O Tuk，粵拼：jam1 ou3 duk1）[未記出處或冇根據]。佢開口西北岸係鹿頸，門口東南岸係大陰。行政上陰澳係歸荃灣區，而村就屬荃灣鄉事委會員。

地形來講，「澳」就係而家叫嘅「港」，俾山環抱住，另有出海口，係啱畀船隻停泊嘅地方。喺風水嚟講山北或者水南叫陰，而陰澳喺大嶼山北，所以呢個澳就叫做「陰澳」。

木塘
--

陰澳成港三面俾山圍住，所以比較風平浪靜。響澳西北岸鹿頸到陰澳叾之間有個沙灘叫**陰澳灣**，水比較淺。個灣出就係陰澳最出名嘅**陰澳木塘**，可以話係天然木倉。木塘利用呢個天然環境，響個澳中間棟好多支木樁，固定放響水上嘅木。

木塘原本唔係陰澳灣一段，因為要起北大嶼山高速公路（青嶼幹綫）、香港地鐵機場快綫同東涌綫，所以陰澳東南岸填海拉直。木塘因為咁縮到去陰澳灣度。

欣澳
--

欣澳交通交匯，背後個山係大陰頂
大陰頂個位度對出，原本有打水灣。因竹篙灣起香港迪士尼樂園，響度填海起咗個地鐵站，個名用陰澳諧音，叫「欣澳」（Sunny Bay），站附近新填地亦叫做欣澳，配合迪士尼樂園開心主題。

攷
-

|  |  |
| --- | --- |
|  | 維基同享有多媒體嘅嘢：**Yam O** |

座標:  北緯22°19′45″東經114°01′24″

* 陳志華 (2005-06-23). 〈陰澳〉. 大公報.
**甘卓**（粵拼：gam1 coek3；？—322年），字**季思**（gwai3 si1），丹陽人（而家安徽當塗），係晉朝嘅官員、將領。佢係秦朝丞相甘茂嘅後人，太爺係三國中東吳嘅將領甘寧，阿爺係吳國尚書甘述，老豆係吳國太子太傅甘昌。

生平
--

喺東吳亡國後，甘卓一度留喺屋企唔出仕。後來做咗丹陽郡嘅主簿、功曹，然後獲察孝廉，做咗吳王司馬晏嘅常侍。

太安二年（303年）農曆十二月，張昌部將石冰作亂，議郎周玘討伐佢，甘卓亦有參與，喺遞年同陳敏一齊殺咗石冰。戰後晉惠帝封佢爵位做都亭侯。之後東海王司馬越任命佢做參軍，做離狐縣令。

甘卓睇天下大亂，於是棄官唔做，返江東避難。到歷陽時撞到陳敏。陳敏想割據江東，見到佢好開心，想同佢傾下大計，重嗌自己嘅仔陳景娶甘卓個女。永興二年（304年）農曆十二月，陳敏起兵，自號楚公。似周玘呢啲江南大族雖然表面聽話，查實唔制，永嘉元年（307年），周玘密使鄉里錢廣殺佢上頭嘅陳敏細佬陳昶，於是陳敏嗌甘卓討伐錢廣，陳兵於朱雀橋南。周玘派丹陽太守顧榮去遊說甘卓。甘卓向來敬仰顧榮，兼且見陳昶死咗個心驚，諗咗好耐決定背叛陳敏，詐病帶返個女走，整斷朱雀橋，同周玘一齊殺咗陳敏。

當年司馬睿南渡江東，任命甘卓做前鋒都督、揚威將軍、歷陽內史。永嘉五年（311年）討伐背叛司馬越嘅鎮東將軍周馥，然後平息杜弢叛亂，根據戰功，升爵位做南鄉侯，做豫章太守。之後改任湘州刺史，而又進爵爲于湖侯。

東晉建立後，甘卓擔任安南將軍、梁州刺史，假節去督沔北諸軍（而家湖北北部），鎮守襄陽。甘卓爲人外柔內剛，爲政簡惠，善於安撫民衆，又唔收估稅，維護市場價錢。甘卓將境內所有魚池收得嘅稅全部去救濟貧民，當地人都話甘卓好。

永昌元年（322年），王敦喺武昌（而家湖北鄂州）以誅殺劉隗嘅名義起兵進攻建康，派人講聲甘卓聽，想佢來支持。甘卓詐應承佢，個心唔制嘅，等王敦上船都無喐動到，重派孫雙去武昌勸阻王敦。王敦聽完勸阻後，話做乜甘卓反口呀，強調自己起兵係剷除劉隗嘅大義，重以事成之後封甘卓做公來引誘佢。孫雙報畀甘卓聽，勸話詐應承佢，等佢到咗建康就討伐佢，但甘卓無辦法決定點做。湘州刺史司馬承派鄧騫遊說甘卓反叛王敦，不過甘卓嘅參軍李梁反而勸佢坐山觀虎鬥，於是聽完鄧騫同李梁拗撬，甘卓重係決定唔到要點做。

王敦見佢咁耐都唔來，驚佢會反叛，派佢嘅參軍樂道融去勸喐佢。但係樂道融反而想背叛王敦，於是勸甘卓打佢。本來甘卓就唔肯跟王敦叛亂，聽完樂道融啲話就決定咗反佢。於是派巴東監軍柳純、南平太守夏侯承、宜都太守譚該等十幾人宣佈王敦罪狀，正式宣戰。又派司馬贊、孫雙報畀朝廷聽，派羅英聯絡廣州刺史陶侃，鄧騫、虞沖聯絡司馬承，一齊討伐王敦。當時征西將軍戴若思先接甘卓嘅報告，於是上表朝廷，令朝廷非常之開心。而武昌啲人聽到甘卓大軍到，驚到四圍散咗。於是朝廷任命甘卓做鎮南大將軍、侍中、都督荊梁二州諸軍事、荊州牧。

甘卓雖然決定討伐王敦，但衰在性格唔夠果決，而且人老咗多疑，所以仲係好猶豫，將大軍屯駐係豬口耐耐唔前進。佢更加諗住先救畀王敦將領魏乂圍困嘅司馬承，但司馬承要佢先打武昌，武昌陷落咗長沙自然解圍。王敦好驚，派甘卓嘅侄仔甘仰求和。甘卓一直停喺豬口唔喐，而王敦攻陷咗建康，掌控咗朝政，殺咗周顗、戴若思，又送騶虞幡畀甘卓。甘卓就同侄仔講，佢就係驚攻擊武昌會令王敦劫持皇帝，危害皇室。於是佢落令退軍返襄陽。都尉秦康勸佢話既然起咗兵，就唔好半途而廢，下面啲兵都唔制無功而返，又獻計話出兵佔領彭澤（而家江西九江），噉就阻斷咗建康同武昌嘅聯繫，敵方自然離散，樂道融亦勸佢，但甘卓唔聽。

甘卓原本性格寬和，突然變到脾氣好臭，返到襄陽後脾氣暴躁，舉止失常。佢自己照鏡，話鏡度見唔到自己個頭，話個頭飛咗去花園樖樹度。之後佢屋企嘅金櫃自己響，啲聲清而悲，啲巫師話因爲有壞事發生，所以金櫃悲鳴。主簿何無忌同佢屋企人都勸佢小心，點知佢一聽就火滾。佢又落令所有士兵解甲歸田，完全唔留人做防衛，功曹榮建勸極都唔聽。襄陽太守周慮接到王敦密令，要佢剷除甘卓。佢知甘卓無防備，呃佢話湖度好多魚，嗌左右啲人去捉魚，然後趁無人喺寢室殺害甘卓，將首級送畀王敦。包括散騎郎甘蕃嘅四個仔都被害。

太寧二年（324年）王敦之亂先平息，之後追贈甘卓做驃騎將軍，諡號**敬**。

參攷資料
----

* 房玄齡. 〈列傳第四十：甘卓傳〉. 《《晉書》》.